text:
DISEMBA 30, 2013
EKYRGYZSTAN
Inkundla YaseKyrgyzstan Iwisa Isigwebo Esivuyisa AmaNgqina
EBISHKEK, eKyrgyzstan—NgoNovemba 19, 2013, iSigqeba Somgaqo-siseko seNkundla Ephakamileyo yaseKyrgyzstan siye savumelana ngazwi-nye ngelokuba imisebenzi ebekelwe abantu abangafuniyo ukuya emkhosini ngenxa yeenkolelo zabo ayikho semthethweni ibe ilwisana nenkululeko yonqulo. Le Nkundla iye yayalela urhulumente ukuba enze utshintsho kumthetho weli, ukuze abo bangafuniyo ukuya emkhosini ngenxa yeenkolelo bakwazi ukwenza imisebenzi engalawulwa ngumkhosi.
Ngo-2009, iKyrgyzstan yamkela umthetho onika abantu ilungelo lokungayi emkhosini kunoko basebenzele ilizwe. Yacaca into yokuba le misebenzi nayo iphantsi komkhosi. Abo babesenza le misebenzi babephethwe ngabantu abasebenzela umkhosi, abanye bayalelwa ukuba bakhuphe imali eyayiza kuwuxhasa. Emva kokugqiba ixesha labo besebenza, babesiya emkhosini. Ngenxa yeso sizathu, amaNgqina kaYehova ala ukwenza le misebenzi, loo nto yabangela ukuba arhuqelw’ ezinkundleni.
Isigwebo esawiswa ngoNovemba senza kwacaca ukuba amaNgqina anezizathu ezibambekayo zokungavumi ukuyenza le misebenzi ibe ayengengomavila onqena ukwenza iinkonzo amele azenzele ilizwe lawo. INkundla yafumanisa nento yokuba amaNgqina awanangxaki yokwenza imisebenzi engaphethwanga ngumkhosi. Ngenxa yotshintsho olwenziweyo kumthetho, kulindeleke ukuba onke amatyala abandakanya amaNgqina axoxwe ngokutsha ukuze ahambelane notshintsho.
Isithethi samaNgqina kaYehova eKyrgyzstan, uKhamit Iskakov, uthi: “Oku kuza kucombulula ingxaki yemisebenzi eyenziwa ngabo bangafuniyo ukuya emkhosini, esi sigwebo siza kunceda ekuboniseni abasemagunyeni baseKyrgyzstan ukuba amaNgqina kaYehova akho ehlabathini lonke ibe ayahlonitshwa.”
Fowunela:
UJ. R. Brown, Office of Public Information, tel. +1 718 560 5000
EKyrgyzstan: uKhamit Iskakov, tel. +996 770 778 885


c: text/html

text:
INQAKU ELINGUMXHOLO | KUTHENI UMELE UNYANISEKE?
Kutheni Kuluncedo Ukunyaniseka?
“Siyathemba ukuba sinesazela esinyanisekileyo, njengoko sinqwenela ukuziphatha ngokunyaniseka kwizinto zonke.”—Hebhere 13:18.
EBhayibhileni igama lesiGrike elidla ngokuguqulelwa ngokuthi “ukunyaniseka” ngokoqobo lithetha “eyona nto ilunge ngokwenene.” Lisenokuthetha ukujonga izinto ngendlela efanelekileyo.
AmaKristu awathatha nzulu amazwi aphefumlelweyo kampostile uPawulos athi: “Sinqwenela ukuziphatha ngokunyaniseka kwizinto zonke.” Kodwa kubandakanya ntoni oko?
UMLO WANGAPHAKATHI
Ntsasa nganye uninzi lwabantu luye luzijonge espilini. Ngoba? Ukuze lubone ukuba luyafaneleka na. Kodwa kukho into ebaluleke lee kunenkangeleko yeenwele okanye isinxibo sala maxesha. Inkangeleko yethu yangaphandle enyanisweni ityhila oko sikuko ngaphakathi.
ILizwi likaThixo liyavuma ukuba kulula ngathi ukwenza okubi. IGenesis 8:21 ithi: “Intliziyo yomntu ityekele ebubini kwasebutsheni bakhe.” Ngoko ke, ukuze sinyaniseke sifanele silwe nzima nokungafezeki esazalwa nako. Umpostile uPawulos wawuchaza ngokucacileyo lo mlo kwimeko yakhe ngokuthi: “Ngokwenene ndiyayoliswa ngumthetho kaThixo ngokomntu endinguye ngaphakathi, kodwa ndibona omnye umthetho emalungwini am usilwa nomthetho wengqondo yam yaye undithimbela emthethweni wesono osemalungwini am.”—Roma 7:22, 23.
Ngokomzekelo, xa iintliziyo zethu zisitsalela ekwenzeni okubi kwaye kulula ngathi ukunganyaniseki, asifanele sibe ngamakhoboka eentliziyo zethu. Sisenokwenza ukhetho. Xa sikhetha ukuziphepha iingcinga ezimbi sinokuhlala sinyanisekile phezu kwako nje ukunganyaniseki okukhoyo.
UKOYISA KULO MLO
Ukuze sinyaniseke sifanele siziphathe kakuhle. Ngelishwa abantu bachitha ixesha elininzi begqiba ngendlela abafanele “banxibe ngayo” kunokuba bacinge ngendlela yokuziphatha. Ngoko basoloko bekuthethelela ukunganyiseki kwabo. Incwadi ethi, The (Honest) Truth About Dishonesty ithi: “Singade sixoke kuba nje sifuna ukukhusele indlela esijongwa ngayo.” Noko ke, ngaba ukho umlinganiselo onokusinceda sazi ukuba kunini apho bamkelekileyo ubuxoki? Ngethamsanqa ukho.
Izigidi zabantu ehlabathini lonke, ziye zancedwa yiBhayibhile. IBhayibhile inemigaqo emihle engenakuthelekiswa nanto. (INdumiso 19:7) Isinika ukhokelo esinokulithemba, kwimicimbi yeentsapho, umsebenzi, ukuziphatha, nezinto zobuthixo. Ibisoloko ikho nangamaxesha obunzima. Imithetho nemigaqo yayo iluncedo kuzo zonke, iintlanga, iilwimi, nezizwe. Xa sifunda, sicamngca ngoko ikuthethayo, kwaye sisebenzisa amacebiso ayo, sinokuqeqesha iintliziyo zethu ukuze zinyaniseke.
Sekunjalo, kufuneka senze okungakumbi kunokufumana nje ulwazi oluchanileyo lweBhayibhile ukuze siliphumelele eli dabi lokunganyaniseki. Ngapha koko, siphila kwihlabathi eliziphethe kakubi nelisinyanzela ukuba samkele iindlela zalo ezingaphucukanga. Yiloo nto kubalulekile ukuba sithandaze sicele uncedo nenkxaso kaThixo. (Filipi 4:6, 7, 13) Ngokwenjenjalo, siya kuba nesibindi sokwenza oko kulungileyo size sihlale sinyanisekile kwizinto zonke.
UMVUZO WOKUNYANISEKA
UHitoshi ekuthethwe ngaye kwinqaku elingaphambili wavuzwa ngokunyaniseka kwakhe. Ngoku usebenzela umqeshi omxabisayo. Uthi: “Ndiyabulela kuba ndiye ndafumana umsebenzi ondenza ndibe nesazela esicocekileyo.”
Nabanye bayavumelana noku. Makhe sithethe ngemizekelo yabo baye bavuzwa ngokuthobela umgaqo weBhayibhile othi, ‘ziphathe ngokunyaniseka kwizinto zonke.’
Isazela Esicocekileyo
“Ndayeka esikolweni ndineminyaka eyi-13 ukuze ndisebenze namasela. Ngenxa yoko, i-95 pesenti yomvuzo wam, ndandiyifumene ngondlela mnyama. Ethubeni ndatshata, kwaye mna nomyeni wam saqalisa ukufunda iBhayibhile namaNgqina kaYehova. Safunda ukuba uYehova * uThixo uyazicaphukela izenzo zokunganyaniseki, ngoko sagqiba kwelokuba sitshintshe indlela esasiphila ngayo. Ngo-1990 sazahlulela kuYehova saza sabhaptizwa njengamaNgqina kaYehova.”—IMizekeliso 6:16-19.
“Ngaphambili, indlu yam yayizele zizinto ezibiweyo, kodwa ngoku akho nenye; kwaye oku kundenza ndibe nesazela esicocekileyo. Xa ndicinga emva kwiminyaka yam yokunganyaniseki, ndiyambulela uYehova ngenceba yakhe. Sihlandlo ngasinye ndisiya kulala kuyandivuyisa ukwazi ukuba uYehova uyakholiswa ndim.”—UCheryl waseIreland.
“Xa umqeshi wam weva ukuba ndalile ukunyotywa ngumthengi, wathi kum: ‘UThixo wakho ukwenza uthembeke! Kuyintsikelelo ngokwenene ukusebenza kwakho kule nkampani.’ Ukunyaniseka kwizinto zonke kundenza ndiqhubeke ndinesazela esicocekileyo phambi kukaYehova uThixo. Ndiye ndikwazi ukunceda intsapho nabanye ukuba benze okufanayo.”—USonny waseHong Kong.
Ukuba Noxolo Lwengqondo
“Emsebenzini ndilisekela lomphathi kwibhanki yehlabathi. Ukunyaniseka kunqabile, eyona nto iphambili yingeniso. Ubukhulu becala abantu bathi, ‘Akuyongozi ukuxoka noba kukancinci ukuba kuza kuphucula ezoqoqosho.’ Ngokunyaniseka, ndihlala ndinoxolo lwengqondo kwaye ndilungele naziphi na imeko ezinovela. Abaqeshi bam bayazi ukuba andisoze ndixoke kubo okanye ndivume bandixokise.”—UTom waseMerika.
Ukuzihlonela
“Umphathi wam wathi mandixoke ngezinto ezazilahlekile emsebenzini, kodwa andizange ndivume. Xa bavelayo abantu abangamasela wandibulela ngokunyaniseka kwam. Ukunyaniseka kweli hlabathi linganyanisekanga, kufuna isibindi. Ekugqibeleni, siye sithenjwe size sihlonitshwe ngabanye.”—UKaori waseJapan.
Isazela esicocekileyo, uxolo lwengqondo nokuzihlonela—zonke ezi zinto zibonisa ukuba ukunyaniseka kunomvuzo. Ngaba akuvumi?
^ isiqe. 18 UYehova ligama likaThixo elichazwe eBhayibhileni.
Funda Okungakumbi
Ngaba IBhayibhile Iluncedo Namhlanje?—Ukunyaniseka
URaquel wayenokwenza imali ngokuvuma ukuhliselwa imali ngomlenze, kodwa uvakalelwa kukuba wafumana eyona nto ixabisekileyo ngokungavumi.
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.

robotstxt: allowed

filter: keep


text:
NGABA YADALWA?
Ukukhanyisa KweBobtail Squid YaseHawaii
ISILWANYANA esizingela ebusuku nesifumaneka kulwandle lwaseHawaii esiyibobtail squid, sikhanyisa njengenyanga neenkwenkwezi. Ukuze sikwazi ukwenza oku, sincedwa ziintsholongwane ezivelisa ukukhanya. Ukwazi banzi ngendlela ezikhanyisa ngayo ezi ntsholongwane kunokusinceda nathi, kodwa ngendlela eyahlukileyo. Kunokuyiphucula impilo yethu.
Khawucinge ngoku: Esi silwanyana sihlala kumanzi acwengileyo akunxweme lweziQithi zaseHawaii. Ngokuqhelekileyo ukukhanya kwenyanga neenkwenkwezi kusenza sibonakale lula isithunzi sesilwanyana kwezinye ezizingelayo. Kodwa ke, yona ibobtail squid iye ikhanyise njengenyanga neenkwenkwezi. Ngoko, kubonakala ukukhanya endaweni yesithunzi. Esi silwanyana sincedwa ziintsholongwane ezikhanyisayo ukuze singabonakali kwezo zizingelayo.
Kubonakala ukuba ezi ntsholongwane ziyasinceda esi silwanyana sikwazi ukulala nokuvuka ngexesha elifanelekileyo. Oku kwenza abaphandi babe nomdla kwezi ntsholongwane, kuba kusenokwenzeka ukuba ayisiso sodwa esi silwanyana esincedwa ziintsholongwane. Ngokomzekelo, kwezinye izilwanyana, iintsholongwane ezincedisa ekucolweni kokutya zinokuba nefuthe kwixesha lokulala nokuvuka kwazo. Ukuphazamiseka kwexesha lokulala nokuvuka ebantwini kusenokubangela istres, isifo seswekile, ukutyeba kakhulu nokungalali kakuhle. Ngenxa yoko, ukufunda ngendlela ezisebenza ngayo iintsholongwane ezikwibobtail squid kunokunceda ekuphuculeni impilo yabantu.
Ucinga ntoni? Ngaba ukukhanyisa kwebobtail squid yaseHawaii kwazivelela? Okanye kwadalwa?


text:
VITAKA IR KO, UABIkhadi engabonakaliyo
VITAKA IR KO, UAB
Amandla kunye nezibonelelo zendalo, Construction, ireal estate, Ezite- design, Ezite- entanjeni, Imitshini, izixhobo +16
Ushicelelo
I-V 8:00-17:00
VI 9:00-14:00
- VITAKA IR KO, UAB
Imephu
Umsebenzi udidi
Amandla kunye nezibonelelo zendalo, Construction, ireal estate, Ezite- design, Ezite- entanjeni, Imitshini, izixhobo, Impahla zombane, Interior lwefestile window, Kubasa, Kubasa, Lwefestile, Lwefestile yangaphandle window, Stairs, Stone amaqhekeza, Stone bakurholela, Stone lisahlula, Stone processing, Stone products, Stone uhombiso, Stones yangaphandle, Thts, Ulonyathela
Ikhowudi qr
vCard
Website
Igama site: Pagrindinis | Akmens fabrikas


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
33 UManase+ wayeneminyaka elishumi elinesibini ubudala ekuqaliseni kwakhe ukulawula, yaye walawula eYerusalem iminyaka engamashumi amahlanu anesihlanu.+
2 Wenza okubi emehlweni kaYehova,+ ngokwezinto ezicekisekayo+ zeentlanga ezo uYehova wazigxothayo phambi koonyana bakaSirayeli.+
3 Ngoko waphinda wazakha iindawo eziphakamileyo+ ezo uHezekiya uyise wayezidilizile,+ wamisa nezibingelelo+ zooBhahali+ wenza nezibonda ezingcwele,+ waqubuda+ kuwo wonke umkhosi wamazulu+ waza wawukhonza.+
4 Wakha izibingelelo+ endlwini kaYehova, leyo uYehova wayethe ngayo: “Ndiya kulibeka eYerusalem igama lam ukusa kwixesha elingenammiselo.”+
5 Waqhubeka esakhela wonke umkhosi wamazulu+ izibingelelo kwiintendelezo ezimbini+ zendlu kaYehova.+
6 Yaye wadlulisa oonyana bakhe emlilweni+ entlanjeni yonyana kaHinom,+ waza waqhelisela umlingo+ wasebenzisa ukuvumisa+ waqhelisela nokukhafula+ wenza abaneshologu+ nabaxeli-ziganeko kwangaphambili+ abaziinkunkqele. Wenza okubi emehlweni kaYehova ngokomlinganiselo omkhulu, ukuze amcaphukise.+
7 Ngaphezu koko, wabeka umfanekiso oqingqiweyo+ awayewenzile endlwini kaTHIXO oyinyaniso,+ leyo uThixo wayethe ngayo kuDavide nakuSolomon unyana wakhe: “Kule ndlu naseYerusalem, leyo ndiyinyuleyo+ kuzo zonke izizwe zakwaSirayeli, ndiya kubeka igama lam+ kuse kwixesha elingenammiselo.+
8 Andiyi kulushenxisa kwakhona unyawo lukaSirayeli emhlabeni endawunika+ ookhokho bakhe,+ ukuba nje kuphela anganyamekela ukukwenza konke endimyalele+ kona ngawo wonke umthetho+ nemimiselo+ nezigwebo+ ngesandla sikaMoses.”+
9 Yaye uManase+ waqhubeka emlukuhla uYuda+ nabemi baseYerusalem ukuba benze okubi ngakumbi+ kuneentlanga ezo uYehova wayezibhubhisile phambi koonyana bakaSirayeli.+
10 UYehova waqhubeka ethetha kuManase nakubantu bakhe, kodwa abazange baphulaphule.+
11 Ekugqibeleni uYehova wabazisela+ iintloko zomkhosi zikakumkani waseAsiriya,+ zamthimba uManase emigongxweni+ zambopha+ ngamakhamandela amabini obhedu zamsa eBhabhiloni.
12 Kwathi ekubandezelekeni kwakhe,+ wambongoza uYehova uThixo+ wakhe waqhubeka ezithoba+ kakhulu ngenxa kaTHIXO wookhokho bakhe.
13 Yaye waqhubeka ethandaza Kuye, kangangokuba Yena wasabela kwisibongozo+ sakhe ibe Yena wakuva ukucela kwakhe ubabalo wambuyisela eYerusalem ebukumkanini bakhe;+ wamazi ke uManase uYehova ukuba unguTHIXO oyinyaniso.+
14 Emva koko wakha udonga lwangaphandle+ lwesiXeko sikaDavide+ ukusa entshona yeGihon+ kwintlambo efikelela kwiSango Leentlanzi,+ yaye wazunguleza iOfeli+ waza wayenza yaphakama kakhulu. Ngapha koko, wabeka iintloko zomkhosi wamajoni kuzo zonke izixeko ezinqatyisiweyo zakwaYuda.+
15 Wabashenxisa oothixo basemzini+ nomfanekiso wesithixo+ endlwini kaYehova nazo zonke izibingelelo+ awazakhayo entabeni yendlu kaYehova naseYerusalem waziphosa ngaphandle kwesixeko.
16 Ngaphezu koko, walungisa isibingelelo sikaYehova+ waza wabingelela phezu kwaso imibingelelo yobudlelane+ nemibingelelo yokubulela+ waza wahlabela mgama wathi kuYuda makakhonze uYehova uTHIXO kaSirayeli.+
17 Noko ke, abantu babesabingelela kwiindawo eziphakamileyo;+ kuphela nje babebingelela kuYehova uThixo wabo.
18 Ke yona eminye imicimbi kaManase nomthandazo+ wakhe kuThixo wakhe namazwi eemboni+ ezaziqhubeka zithetha kuye egameni likaYehova uTHIXO kaSirayeli, yiyo leyo phakathi kwemicimbi yookumkani bakwaSirayeli.+
19 Ke wona umthandazo wakhe+ nendlela esamkelwa ngayo isibongozo+ sakhe naso sonke isono sakhe+ nokungathembeki kwakhe+ neendawo awakha kuzo iindawo eziphakamileyo+ wabeka izibonda ezingcwele+ nemifanekiso eqingqiweyo+ phambi kokuba azithobe,+ nazo zibhaliwe phakathi kwamazwi eemboni zakhe.
20 Ekugqibeleni uManase walala kookhokho bakhe,+ wangcwatyelwa+ endlwini yakhe; yaye uAmon+ unyana wakhe walawula esikhundleni sakhe.
21 UAmon+ wayeneminyaka engamashumi amabini anesibini ubudala ukuqalisa kwakhe ukulawula, yaye walawula iminyaka emibini eYerusalem.+
22 Yaye waqhubeka esenza okubi emehlweni kaYehova+ kanye njengoko wenzayo+ uManase; uAmon wabingelela+ kuyo yonke imifanekiso eqingqiweyo+ eyayenziwe nguyise uManase,+ waza waqhubeka eyikhonza.+
23 Akazithobanga+ ngenxa kaYehova njengoko uManase uyise wazithobayo,+ kunoko uAmon walandisa ityala.+
24 Ekugqibeleni abakhonzi bakhe bamenzela iyelenqe+ baza bambulalela endlwini yakhe.+
25 Kodwa abantu belo lizwe babaxabela+ bonke abo babemenzele iyelenqe+ uKumkani uAmon,+ bandula abantu+ belo lizwe benza uYosiya+ unyana wakhe ukumkani esikhundleni sakhe.
Yithumele
Yithumele
2 Kronike 33
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=14&Chapter=33&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D33%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Yintoni i-Windows Hello?
I-Windows 10
I-Windows Hello yindlela yobuqu ngakumbi, ekhuselekileyo yokufumana ufikelelo olukhawulezayo kwizixhobo zakho ze-Windows 10 usebenzisa umzila womnwe wakho, ubuso, okanye ukuchonga iliso.
Ii-PC ezininzi ezinesifundi somzila womnwe zilungele ukusebenzisa i-Windows Hello ngoku, nezixhobo ezingakumbi ezinokubona ubuso bakho nekhozo leliso ziyeza kungekudala. Ukuba unesixhobo esihambelana ne-Windows Hello, nantsi indlela yokusilungiselela:
I-Windows 10 Mobile
I-Windows Hello yindlela yobuqu yokusayina ungene kwizixhobo ze-Windows 10. Inakana amehlo akho ukuqinisekisa ubunguwe, nto leyo ethetha ukuba ufumana ukhuseleko lohlobo lweshishini ngaphandle kokufuneka uchwetheze iphaswedi.
I-Windows Hello iyigcina njani inkcazelo yam yobuqu?
Ezinye iifowuni ze-Lumia ezisebenzisa i-Windows 10 zilungele ukusebenzisa i-Windows Hello ngoku, yaye izixhobo ezingakumbi ezinobalulo lweliso ziyeza kungekudala.
Ilayitile kuQalisa, swayipha ukuya kuluhlu loSetyenziso, emva koko ukhethe Iisetingi > Ukhetho lokusayina ungene.
Xa usetiwe, uza kukwazi ukuvula ifowuni yakho ngokujonga nje.


text:
EZISEMATHENI
EJamani
Abasemagunyeni Bathwesa Imbasa Utata Nonyana Ngokusindisa Amadoda Amathathu Kwimoto Evuthayo
INgqina likaYehova uAndreas Bonk, nonyana wakhe uJorim bathweswa iimbasa ngenxa yesibindi ababa naso nokucingela abanye abantu.
Isikhumbuzo SaseSachsenhausen Sokukhumbula INgqina LikaYehova Elabulawa NgamaNazi
NgoSeptemba 16, 2014, iBrandenburg Memorials Foundation iza kuba nomsitho wokukhumbula iminyaka eyi-75 wabulawayo uAugust Dickmann kwinkampu yoxinaniso yaseSachsenhausen. Wayengumntu wokuqala ukungavumi ukuya emkhosini ngenxa yesazela sakhe owabulawa ngamaNazi eJamani kwiMfazwe Yehlabathi II.
URichard Rudolph, Owayevalelwe Kwiinkampu Zoxinaniso, Uswelekele EJamani Ena-102
URichard Rudolph liNgqina elanyamezela iminyaka engaphezu kweyi-19 lithothoza ezintolongweni zamaNazi nezamaKomanisi ngenxa yeenkolelo zakhe.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 Ke kaloku akuwagqiba uYesu onke la mazwi, wathi kubafundi bakhe:
2 “Niyazi ukuba kwiintsuku ezimbini ukususela ngoku kuza kubakho ipasika,+ yaye uNyana womntu uza kunikelwa ukuba abethelelwe.”+
3 Ngoko ababingeleli abaziintloko namadoda amakhulu abantu bahlanganisana ndawonye entendelezweni yombingeleli omkhulu owayebizwa ngokuba nguKayafa,+
4 baza baceba+ ukumbamba uYesu ngobuqhophololo, bambulale.
5 Noko ke, baqhubeka besithi: “Kungekhona emthendelekweni, ukuze kungaveli isaqunge phakathi kwabantu.”+
6 Ngoxa uYesu wayeseBhethani+ endlwini kaSimon owayeneqhenqa,+
7 kweza kuye umfazi oneqhaga lealabhasta lineoli+ yobulawu exabiso likhulu, wamgalela ngayo entloko njengoko wayengqendeve etafileni.
8 Bakukubona oku abafundi bacaphuka baza bathi: “Yinkcitho yantoni na le?+
9 Kuba ibinokuthengiswa ngexabiso elikhulu kuze kunikwe amahlwempu.”+
10 Ekuqonda oku,+ uYesu wathi kubo: “Kutheni na nizama ukumenzela inkathazo nje lo mfazi? Kuba undenzele into entle.+
11 Kuba amahlwempu+ nisoloko nikunye nawo, kodwa aniyi kusoloko ninam.+
12 Kuba xa lo mfazi ebefaka le oli yobulawu emzimbeni wam, ebesenzela ukulungiselela ukungcwatywa kwam.+
13 Inene ndithi kuni, Naphi na apho ezi ndaba zilungileyo zishunyayelwa khona kulo lonke ihlabathi, oko lo mfazi akwenzileyo kuya kuba yinto aya kukhunjulwa ngayo.”+
14 Ngoko omnye wabalishumi elinesibini, lowo ubizwa ngokuthi nguYudas Skariyoti,+ waya kubabingeleli abaziintloko
15 waza wathi: “Niya kundinika ntoni ukuze ndimngcatshe kuni?”+ Bammisela amashumi amathathu amaqhosha esilivere.+
16 Ukususela ngoko kuse phambili waqhubeka efuna ithuba elihle lokumngcatsha.+
17 Ngomhla wokuqala wamaqebengwana angenagwele+ abafundi beza kuYesu, besithi: “Ufuna ukuba sikulungiselele phi ukuba udle ipasika?”+
18 Wathi: “Yiyani esixekweni kuZibani-bani+ nize nithi kuye, UMfundisi uthi, ‘Ixesha lam elimisiweyo likufuphi; ndiza kubhiyozela ipasika nabafundi bam ekhayeni lakho.’”+
19 Kwaye abafundi benza njengoko uYesu wayebayalele, yaye bazilungisa izinto zepasika.+
20 Ke kaloku, kwakuhlwa,+ wangqendeva etafileni nabafundi abalishumi elinesibini.+
21 Ngoxa babesidla, wathi: “Inene ndithi kuni, Omnye wenu uya kundingcatsha.”+
22 Bebuhlungu kakhulu ngako oku, baqala ukuthi kuye bonke ngabanye: “Nkosi, asindim, akunjalo?”+
23 Ekuphenduleni wathi: “Lowo uthi nkxu isandla sakhe kunye nam esityeni nguye oza kundingcatsha.+
24 Enyanisweni, uNyana womntu uyemka, kanye njengokuba kubhaliwe+ ngaye, kodwa yeha+ loo mntu angcatshwa ngaye uNyana womntu!+ Ngekumlungele loo mntu ukuba wayengazange azalwe.”
25 Ephendula uYudas, owayesele eza kumngcatsha, wathi: “Asindim, akunjalo na, Rabhi?” Wathi kuye: “Nawe utsho.”
26 Njengoko babeqhubeka besidla, uYesu wathabatha isonka+ waza, emva kokucela intsikelelo, wasiqhekeza,+ wanika abafundi, wathi: “Thabathani, nidle. Oku kuthetha umzimba wam.”+
27 Wathabatha nendebe+ waza, akuba ebulele, wayinika bona, esithi: “Selani kuyo, nonke;+
28 kuba oku kuthetha+ ‘igazi+ lam lomnqophiso,’+ eliza kuphalala ngenxa yabaninzi+ ukuze kuxolelwe izono.+
29 Kodwa ndithi kuni, andisayi kuyisela le mveliso yomdiliya, ukususela ngoku, kude kube yiloo mini ndiyisela nani intsha ebukumkanini bukaBawo.”+
30 Ekugqibeleni, emva kokuvuma iindumiso,+ baphuma baya eNtabeni yemiNquma.+
31 Ngoko uYesu wathi kubo: “Nonke niya kukhubeka ngam ngobu busuku, kuba kubhaliwe kwathiwa, ‘Ndiza kumbetha umalusi, yaye izimvu zomhlambi ziya kuchithachithwa.’+
32 Kodwa emva kokuba ndivusiwe, ndiza kuhamba phambi kwenu ndiye eGalili.”+
33 Kodwa uPetros waphendula wathi kuye: “Nangona bonke abanye beya kukhubeka ngawe, andisayi kuze ndikhubeke!”+
34 UYesu wathi kuye: “Inene ndithi kuwe, Ngobu busuku, ngaphambi kokuba umqhagi ukhonye, uya kundikhanyela kathathu.”+
35 UPetros wathi kuye: “Kwanokuba kuya kufuneka ndife nawe, andisayi kuze ndikukhanyele.” Nabo bonke abanye abafundi batsho into efanayo.+
36 Ngoko uYesu weza nabo kwindawo+ ebizwa ngokuba yiGetsemane, waza wathi kubafundi: “Hlalani phantsi apha ngoxa ndisiya kuthandaza phaya.”+
37 Wathabatha uPetros noonyana ababini+ bakaZebhedi, waqala ukuba buhlungu waza wakhathazeka gqitha.+
38 Ngoko wathi kubo: “Umphefumlo wam ubuhlungu ngokunzulu, de kuse ekufeni.+ Hlalani apha, nihlale nilindile kunye nam.”+
39 Waya ngaphambili umganyana, wawa ngobuso, wathandaza+ esithi: “Bawo, ukuba kunokwenzeka, mayidlule le ndebe+ kum. Kanti, kungekhona ngokuthanda kwam,+ kodwa ngokuthanda kwakho.”+
40 Kwaye weza kubafundi waza wabafumana belele, wathi kuPetros: “Beningenako ukulinda nam nelixa elinye na?+
41 Hlalani nilindile+ yaye nithandaze+ ngokuqhubekayo, ukuze ningangeni ekuhendweni.+ Kambe ke, umoya unentumekelelo, kodwa inyama ibuthathaka.”+
42 Kwakhona, okwesihlandlo sesibini,+ waya kuthandaza, esithi: “Bawo, ukuba akunakudlula oku ngaphandle kokuba ndikusele, makwenzeke ukuthanda kwakho.”+
43 Weza kwakhona waza wabafumana belele, kuba amehlo abo ayenzima.+
44 Ngoko wabashiya, waya kuthandaza okwesihlandlo sesithathu,+ esitsho ilizwi elifanayo.
45 Ngoko weza kubafundi waza wathi kubo: “Ngeli xesha nilele yaye niphumle! Khangelani! Lisondele ilixa lokuba uNyana womntu angcatshwe ezandleni zaboni.+
46 Vukani, sihambe. Khangelani! Umngcatshi wam usondele.”+
47 Esathetha, khangela! nanko uYudas,+ omnye wabalishumi elinesibini, esiza nesihlwele esikhulu sinamakrele+ namagqudu sivela kubabingeleli abaziintloko nakumadoda amakhulu abantu.+
48 Ke kaloku umngcatshi wakhe wayebanike umqondiso, esithi: “Nabani na endithe ndamanga, nguye lowo; mthabatheni nimse eluvalelweni.”+
49 Kwaye esiya ngqo kuYesu wathi: “Bhota, Rabhi!”+ waza wamanga.+
50 Kodwa uYesu+ wathi kuye: “Mfondini, ukho ngabuni apha?” Ngoko beza ngaphambili baza bambamba uYesu, bamsa eluvalelweni.+
51 Kodwa, khangela! omnye wabo babekunye noYesu wolula isandla sakhe, wathi rhuthu ikrele lakhe, waxabela ikhoboka lombingeleli omkhulu waza wayisusa indlebe yalo.+
52 Ngoko uYesu wathi kuye: “Buyisela ikrele lakho endaweni yalo,+ kuba bonke abathabatha ikrele baya kutshabalala ngekrele.+
53 Okanye ucinga ukuba andinako ukubongoza uBawo andibonelele ngawo lo mzuzu ngemikhosi yeengelosi engaphezu kweshumi elinesibini?+
54 Ngoko, beziya kuzaliseka njani iZibhalo ezithi kumele kwenzeke ngale ndlela?”
55 Ngelo lixa uYesu wathi kwizihlwele: “Niphumele ukuza kubamba mna na, ninamakrele namagqudu nje, ngokungathi niphumele umphangi?+ Imihla ngemihla bendihlala etempileni+ ndifundisa, ukanti anikhange nindise eluvalelweni.
56 Kodwa konke oku kwenzeke ukuze zizaliseke izibhalo zabaprofeti.”+ Ngoko bonke abafundi bamshiya, basaba.+
57 Abo bathabatha uYesu bamsa eluvalelweni bamqhubela kuKayafa+ umbingeleli omkhulu, apho kwakuhlanganisene+ khona ababhali namadoda amakhulu.
58 Kodwa uPetros waqhubeka emlandela kumgama othe qelele, ukuya kufikelela kwintendelezo+ yombingeleli omkhulu, kwaye, emva kokuba engene ngaphakathi, wahlala nabalindi bendlu ukuze abone umphumo.+
59 Ngelo xesha ababingeleli abaziintloko neSanhedrin iphela babefuna ubungqina bobuxoki nxamnye noYesu ukuze bambulale,+
60 kodwa abazange bafumane nabunye, nangona kweza amangqina obuxoki amaninzi ngaphambili.+ Kamva kweza ngaphambili amabini
61 aza athi: “Lo mntu wathi, ‘Ndiyakwazi ukudiliza itempile kaThixo ndize ndiyakhe ngeentsuku ezintathu.’”+
62 Ngako oko umbingeleli omkhulu wema waza wathi kuye: “Akunayo na impendulo? Yintoni na le bayingqinayo aba nxamnye nawe?”+
63 Kodwa uYesu wathi cwaka.+ Ngoko umbingeleli omkhulu wathi kuye: “Ndikufungisa+ ngoThixo ophilayo ukuba usixelele enoba unguye na uKRISTU+ uNyana kaThixo!”
64 UYesu wathi+ kuye: “Nawe utsho.+ Kodwa ndithi kuni, Ukususela ngoku+ niya kumbona uNyana womntu+ ehleli ngakwisandla sasekunene+ samandla, esiza ngamafu ezulu.”+
65 Ngoko umbingeleli omkhulu wakrazula izambatho zakhe zangaphezulu, esithi: “Unyelisile!+ Sisawafunelani na amangqina?+ Yabonani! Ngoku nikuvile ukunyelisa.+
66 Luthini uluvo lwenu?” Baphendula bathi: “Ufanelwe kukufa.”+
67 Ngoko bamtshicela ebusweni+ baza bambetha+ ngamanqindi. Abanye bammpakaza ebusweni,+
68 besithi: “Siprofetele, wena Kristu.+ Ngubani okubethileyo?”+
69 Ke kaloku uPetros wayehleli ngaphandle entendelezweni; yaye kweza kuye isicakazana, sisithi: “Nawe, ubukunye noYesu umGalili!”+
70 Kodwa wakhanyela phambi kwabo bonke, esithi: “Andikwazi oko uthetha ngako.”
71 Akuba ephumile waya kwindlu esesangweni, enye intombazana yamphawula yaza yathi kwabo babelapho: “Lo mntu wayekunye noYesu umNazarete.”+
72 Kwakhona wakhanyela, ngesifungo wathi: “Andimazi lo mntu!”+
73 Emva kwethutyana abo babemi bexhontelene beza kuPetros, bathi: “Ngokuqinisekileyo nawe ungomnye wabo, kuba, enyanisweni, ukubetha kolwimi lwakho kuyakudiza.”+
74 Ngoko waqala ukuqalekisa nokufunga esithi: “Andimazi lo mntu!” Yaye ngoko nangoko umqhagi wakhonya.+
75 Kwaye uPetros wakhumbula ilizwi elalithethwe nguYesu, elileli: “Ngaphambi kokuba umqhagi ukhonye, uya kundikhanyela kathathu.”+ Yaye waphuma phandle waza walila ngokukrakra.+
Yithumele
Yithumele
Mateyu 26
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=40&Chapter=26&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D26%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Meyi 30–Juni 5
INDUMISO 26-33
Ingoma 23 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Cela UYehova Akwenze Ube Nesibindi”: (imiz. 10)
Ukwemba Ubuncwane ObuseBhayibhileni: (imiz. 8)
Nd 26:6—NjengoDavide, sinokusijikeleza njani ngokufuziselayo isibingelelo sikaYehova? (w06 5/15 19 ¶12)
Nd 32:8—Sincedakala njani ngokwazi uYehova? (w09 6/1 5 ¶3)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Nd 32:1–33:8
YIKHUTHALELE INTSIMI
Utyelelo Lokuqala: (imiz. 2 nangaphantsi) kt—Funda isibhalo kwisixhobo se-elektroniki.
Xa Ubuyela: (imiz. 4 nangaphantsi) Bonisa indlela yokucela isifundo seBhayibhile kumntu omnika umzila weemagazini ngokumbukelisa kwiJW Library ividiyo ethi Yintoni Eyenziwayo Xa Kufundwa IBhayibhile?
Isifundo SeBhayibhile: (imiz. 6 nangaphantsi) jl isifundo 9—Bonisa isifundo sakho ngokufutshane indlela yokulungiselela iintlanganiso sisebenzisa iJW Library.
INDLELA YOKUPHILA YAMAKRISTU
Ingoma 130
Iimfuno zebandla: (imiz. 15) Unokuxubusha izifundo ezikwiNcwadi Yonyaka (yb16 112-113; 135-136)
ISifundo SeBhayibhile Sebandla: (imiz. 30) ia isahl. 16 ¶16-29, ibhokisi ethi “Isiprofeto Siyazaliseka” nempinda yesahluko
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 16 Nomthandazo


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
32 Ke kaloku oonyana bakaRubhen+ noonyana bakaGadi+ baye benemfuyo eyinyambalala, ininzi kunene. Balibona ilizwe laseYazere+ nelizwe laseGiliyadi, yaye, khangela! indawo leyo yayiyindawo yemfuyo.
2 Ngoko oonyana bakaGadi noonyana bakaRubhen beza kuMoses nakuEleyazare umbingeleli nakwizikhulu zendibano bathi:
3 “IAtaroti+ neDibhon+ neYazere neNimra+ neHeshbhon+ ne-Eleyale+ neSebham neNebho+ neBheyon,+
4 ilizwe awaloyisayo uYehova+ phambi kwendibano yakwaSirayeli, lilizwe lemfuyo, yaye abakhonzi bakho banemfuyo.”+
5 Baqhubeka bathi: “Ukuba sikholekile emehlweni akho, abakhonzi bakho mabanikwe eli lizwe njengelifa. Musa ukusiweza iYordan.”+
6 Wathi ke uMoses koonyana bakaGadi noonyana bakaRubhen: “Baye emfazweni na abazalwana benu ngoxa nina nihleli apha?+
7 Yini na ukuba nizityhafise iintliziyo zoonyana bakaSirayeli ukuba bangaweleli ezweni aya kubanika lona ngokuqinisekileyo uYehova?
8 Benjenjalo ooyihlo+ ekubathumeni kwam siseKadeshe-bharneya+ ukuba baye kulibona ilizwe.
9 Ekunyukeleni kwabo entlanjeni yase-Eshkoli+ baza balibona ilizwe, bazityhafisa iintliziyo zoonyana bakaSirayeli, ukuba bangayi ezweni abanika lona ngokuqinisekileyo uYehova.+
10 Wavutha umsindo kaYehova ngaloo mhla waza wafunga,+ wathi,
11 ‘Amadoda awaphuma eYiputa asusela kwaneminyaka engamashumi amabini ubudala ukusa phezulu+ akayi kuwubona umhlaba endawufungela uAbraham, uIsake noYakobi,+ ngenxa yokuba engandilandelanga ngokupheleleyo,
12 ngaphandle kukaKalebhi+ unyana kaYefune umKenizi noYoshuwa+ unyana kaNun, kuba bemlandele ngokupheleleyo uYehova bona.’
13 Ngoko wavutha umsindo kaYehova kuSirayeli waza wababhadulisa entlango iminyaka engamashumi amane,+ sada saphela sonke isizukulwana esasisenza okubi emehlweni kaYehova.+
14 Nanku nisuke nema esikhundleni sooyihlo njengenzala yabantu abanesono ukuze nikongeze ngokubhekele phaya ukuvutha komsindo kaYehova+ kuSirayeli.
15 Xa nithe nabuya ekumlandeleni,+ wophinda ngokuqinisekileyo abahlalise ithuba elidana entlango,+ yaye niya kuba ke ngoko nisonakalisele esi sizwana sonke.”+
16 Kamva baya kuye baza bathi: “Sivumele sakhe iintlanti zamatye zemfuyo yethu apha nezixeko zabantwana bethu.
17 Kodwa thina siya kuhamba sixhobile+ ukuya edabini phambi koonyana bakaSirayeli side sibafikise endaweni yabo, ngoxa abantwana bethu behleli ezixekweni ezinqatyisiweyo beqelelene nobuso babemi belizwe.
18 Asiyi kubuyela ezindlwini zethu bade oonyana bakaSirayeli bawuzuze loo mhlaba, ngamnye abe nelifa lakhe.+
19 Kuba asiyi kudla lifa nabo ngakwicala laseYordan nangaphaya, ngokuba elethu ilifa silizuze kwicala leYordan elingasempumalanga.”+
20 Wathi uMoses kubo: “Ukuba niyenzile le nto, naxhobela imfazwe phambi koYehova,+
21 bayiwela iYordan phambi koYehova bonke abaxhobileyo kuni, ade azigxothe iintshaba zakhe phambi kwakhe,+
22 loyiswa ilizwe phambi koYehova,+ naza nabuya emva koko,+ inene noba msulwa kuYehova nakuSirayeli; lize eli lizwe libe lilifa lenu phambi koYehova.+
23 Kodwa ukuba anithanga nenjenjalo, niya kuba nonile kuYehova.+ Yazini ke ngoko ukuba isono senu siya kunifumana.+
24 Zakheleni izixeko zabantwana benu neentlanti zamatye zemihlambi yenu, nikwenze oko kuphume emlonyeni wenu.”+
25 Bathi oonyana bakaGadi noonyana bakaRubhen kuMoses: “Abakhonzi bakho baya kwenza kanye njengoko iyalele inkosi yam.+
26 Abantwana bethu, abafazi bethu, imfuyo yethu nazo zonke izilwanyana zethu zasekhaya ziya kuhlala apho ezixekweni zaseGiliyadi,+
27 kodwa bona abakhonzi bakho baya kuwela, bonke abomkhosi,+ bexhobele imfazwe phambi koYehova, kanye njengoko inkosi yam ithethile.”
28 Ngoko uMoses wanikela umyalelo ngokuphathelele bona kuEleyazare umbingeleli nakuYoshuwa unyana kaNun nakwiintloko zooyise zezizwe zoonyana bakaSirayeli.
29 Wathi uMoses kubo: “Ukuba oonyana bakaGadi noonyana bakaRubhen bathe bawela nani eYordan, ngamnye exhobele imfazwe,+ phambi koYehova, laza loyiswa ilizwe phambi kwenu, nize nibanike ilizwe laseGiliyadi njengelifa.+
30 Kodwa ukuba abathanga bawele bexhobile kunye nani, bamele bahlale phakathi kwenu ezweni laseKanan.”+
31 Baphendula oonyana bakaGadi noonyana bakaRubhen, bathi: “Oko akuthethileyo uYehova kubakhonzi bakho sokwenza.+
32 Thina siya kuwela sixhobile phambi koYehova siye ezweni laseKanan,+ lize elethu ilifa libe kweli cala leYordan.”+
33 Ngoko ke uMoses wabanika bona, oko kukuthi, oonyana bakaGadi+ noonyana bakaRubhen+ nesiqingatha sesizwe sakwaManase+ unyana kaYosefu, ubukumkani bukaSihon+ ukumkani wama-Amori nobukumkani bukaOgi+ ukumkani waseBhashan, ilizwe elo nezixeko zemimandla yalo, kwanezixeko zomhlaba olijikelezileyo.
34 Bayakha ke oonyana bakaGadi iDibhon+ neAtaroti+ neArohere,+
35 neAtaroti-shofani neYazere+ neYogebheha,+
36 neBhete-nimra+ neBhete-haran,+ izixeko ezinqatyisiweyo,+ neentlanti zamatye zomhlambi.+
37 Noonyana bakaRubhen bayakha iHeshbhon+ ne-Eleyale+ neKiriyatayim,+
38 neNebho+ neBhahali-meyon+—ezitshintshwe amagama azo—neSibhema; yaye bazibiza ngamagama abo izixeko abazakhayo.
39 Ke bona oonyana bakaMakire+ unyana kaManase baya eGiliyadi baza bayithimba, bawagxotha ama-Amori awayekuyo.
40 Ngoko elaseGiliyadi uMoses walinika uMakire unyana kaManase, wahlala kulo.+
41 Yena uYayire unyana kaManase wahamba waya kuthimba iidolophana zakhona zeentente, waza wazibiza ngokuthi yiHavoti-yayire.+
42 NoNobha wahamba waya kuthimba iKenati+ needolophu eziphantsi kwayo; waza wayibiza ngegama lakhe siqu, wathi yiNobha.
Yithumele
Yithumele
Numeri 32
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=4&Chapter=32&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D32%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UVUKANI! DISEMBA 2014
Oko Ufanele Ukwazi Ngokuphazamiseka Kwengqondo
Izigulo zengqondo ziyakwazi ukuphazamisa impilo, nangona kunjalo, abantu abanesigulo sengqondo abalufuni unyango. Kutheni kunjalo nje?
Oko Ufanele Ukwazi Ngokuphazamiseka Kwengqondo
Izinto ezisithoba ezinokukunceda umelane ngokunempumelelo nokuphazamiseka kwengqondo.
Okwenzeka Ehlabathini
Oko kuthethwa ngako: esona silwanyana siphile ixesha elide, ulwandle olutshayo nelona xesha abantu abahlaselwa ngalo yintliziyo.
Indlela Yokuyekelela
Amacebiso amane anokunceda wena neqabane lakho nikhuphephe ukuxambulisana nize nilungise iingxaki kunye.
Amehlo Amakhulu—Kumzimba Omncinane!
Imehlo ngalinye lesi silwanyana likhulu kunobuchopho baso.
Unjingalwazi Wezimali Uchaza Ukholo Lwakhe
UNjingalwazi uStephen Taylor uthi ukufunda iBhayibhile lolona tyalo mali lubalulekileyo awakhe walwenza
Umhlaba
Ngaba umhlaba uza kutshatyalaliswa?
Isalathiso Semibandela EkooVukani! Baka-2014
Isalathiso samanqaku aye aphuma kuVukani! ngo-2014 ngokwemibandela.


text:
Kutheni Simele Sihlolisise IBhayibhile?
Ngaba uyazi kakuhle iBhayibhile? Ayikho enye incwadi eye yasasazwa njengeBhayibhile embalini. Abantu abaneemvelaphi ezahlukahlukeneyo baye bafumana intuthuzelo nethemba kwisigidimi sayo yaye amacebiso ayo aluncedo kubomi bemihla ngemihla. Kodwa abantu abaninzi namhlanje abayazi kangako iBhayibhile. Enoba uyanqula okanye akunjalo, kusenokwenzeka ukuba uyafuna ukuyazi. Le ncwadana ilungiselelwe ukukunceda ube nofifi ngoko kuqulethwe yiBhayibhile.
NGAPHAMBI kokuba uqalise ukufunda iBhayibhile, kungaba luncedo ukwazi izinto ezimbalwa ngayo. Le ncwadi, neyaziwa ngokuba ziZibhalo Ezingcwele, yenziwa ziincwadi ezingama-66, ukususela kwiGenesis ukusa kwiSityhilelo, okanye iApocalypse.
Ngubani umbhali weBhayibhile? Lo ngumbuzo obangela umdla. Liyinyaniso elokuba, yabhalwa ngamadoda amalunga nama-40 kwisithuba seminyaka emalunga ne-1 600. Okuphawulekayo kukuba, loo madoda akazange athi angababhali beBhayibhile. Enye yawo yathi: “Sonke iSibhalo siphefumlelwe nguThixo.” (2 Timoti 3:16) Ukanti enye yathi: “Ngumoya kaYehova owathethayo ngam, nelizwi lakhe laliselulwimini lwam.” (2 Samuweli 23:2) Ngoko ke, aba babhali bathi nguYehova uThixo, uMlawuli Ophakamileyo wendalo iphela, onguMbhali weBhayibhile. Ababhali babonisa ukuba uThixo ufuna abantu basondele kuye.
Kukho nenye into ebalulekileyo enokunceda umntu ayiqonde iBhayibhile. IZibhalo zinomxholo omnye: ukuthethelelwa kwelungelo likaThixo lokulawula uluntu ngoBukumkani bakhe basezulwini. Kule ncwadana, uza kuyibona indlela oyondelelana ngayo lo mxholo, ukususela kwiGenesis ukuya kwiSityhilelo.
Ucinga ngoku, funda ngesigidimi esifumaneka kweyona ncwadi idumileyo, iBhayibhile.
^ isiqe. 9 Zininzi iindlela ebizwa ngazo iminyaka namaxesha. Kule ncwadana, xa kubhalwe C.E. kubhekiselwa “kwiXesha Eliqhelekileyo,” yaye uB.C.E. ubhekisela “ngaphambi kweXesha Eliqhelekileyo.” Oku uza kukubona kwisicangca esisemazantsi kwiphepha ngalinye.
Funda Okungakumbi
Kutheni Ufanele Ufunde IBhayibhile?
IBhayibhile inceda abantu abaninzi emhlabeni wonke ukuba bafumane iimpendulo zemibuzo abanayo ngobomi. Ungathanda ukuba ngomnye wabo?


text:
I-JW Broadcasting Kwi-Intanethi
Kwi-JW Broadcasting ninokubukela izinto zobuthixo ezihlaziyayo njengentsapho. Bukela iinkqubo ezivela kwistudiyo se-JW Broadcasting, kunye neevidiyo ezithatyathwe kwi-jw.org. Bukela ijelo elineezividiyo imini yonke, okanye ubukele ividiyo nganye nangaliphi na ixesha kwindawo ethi Oovimba Beevidiyo. Yiya kwindawo ethi Ezirekhodiweyo ukuze umamele ezirekhodiweyo ezahlukahlukeneyo kuquka umculo, iidrama nemidlalo yeBhayibhile erekhodiweyo.
Zibukele kwikhompyutha, itablet, nakwifowuni kwi-tv.jw.org okanye kwiTV yakho usebenzisa isixhobo seRoku.


text:
ISIHLOMELO
Igama LikaThixo—Ukusetyenziswa Kwalo Nentsingiselo Yalo
EBHAYIBHILENI yakho, iguqulelwe njani iNdumiso 83:18? INguqulelo Yehlabathi Elitsha YeZibhalo Ezingcwele iyiguqulela ngokuthi le ndinyana: “Ukuze abantu bazi ukuba wena, ogama linguYehova, nguwe wedwa Oyena Uphakamileyo phezu komhlaba wonke.” Nezinye iiBhayibhile eziliqela ziyiguqulela ngendlela efanayo. Kodwa iinguqulelo ezininzi zilisusile igama likaYehova, zaza endaweni yalo zasebenzisa isibizo esithi “Nkosi” okanye esithi “Ongunaphakade.” Yintoni kanye kanye efanele isetyenziswe kule ndinyana? Ngaba sisibizo okanye ligama likaYehova?
Le ndinyana ithetha ngegama. KwisiHebhere santlandlolo, eyayibhalwe ngaso inxalenye enkulu yeBhayibhile, kusetyenziswe igama lakhe lobuqu elikhethekileyo kule ndinyana. Libhalwa ngolu hlobo ngesiHebhere: יהוה (YHWH). NgesiXhosa eli gama liguqulelwa ngokuthi “Yehova.” Ngaba eli gama livela kwindinyana enye kuphela yeBhayibhile? Akunjalo. Kumbhalo wantlandlolo weZibhalo zesiHebhere livela phantse izihlandlo ezingama-7 000!
Libaluleke kangakanani igama likaThixo? Cinga nje ngomthandazo owenziwa nguYesu Kristu. Uqala ngokuthi: “Bawo wethu osemazulwini, malingcwaliswe igama lakho.” (Mateyu 6:9) Kamva, uYesu wathandaza wathi kuThixo: “Bawo, lizukise igama lakho.” UThixo waphendula ngokuthetha esezulwini, wathi: “Ndilizukisile yaye ndiza kulizukisa kwakhona.” (Yohane 12:28) Kucacile ukuba, igama likaThixo libaluleke gqitha. Ngoko kutheni abanye abaguquleli beye balikhupha eli gama kwiinguqulelo zabo zeBhayibhile baza basebenzisa izibizo endaweni yalo?
Kukho izizathu ezibini eziphambili zokuba benjenjalo. Esokuqala sikukuba, abaninzi babo bathi eli gama lifanele lingasetyenziswa ngenxa yokuba ayaziwa namhlanje indlela elalibizwa ngayo ntlandlolo. IsiHebhere samandulo sasibhalwa ngaphandle kwezikhamiso. Ngoko akukho bani namhlanje uyazi ngokuqinisekileyo indlela abantu ababephila ngexesha lokubhalwa kweBhayibhile ababembiza ngayo u-YHWH. Kodwa, ngaba oku kufanele kusithintele ukuba singalisebenzisi igama likaThixo? Ngamaxesha okubhalwa kweBhayibhile, igama elithi Yesu lisenokuba lalibizwa ngokuthi Yeshuwa okanye Yehoshuwa—akukho bani uqinisekileyo ngeyona ndlela lalibizwa ngayo. Ukanti, abantu ehlabathini lonke bayalisebenzisa igama likaYesu, belibiza ngeendlela ezahlukeneyo ngokweelwimi zabo. Abayekanga ukulisebenzisa eli gama ngenxa nje yokuba bengayazi indlela elalibizwa ngayo ngenkulungwane yokuqala. Ngokufanayo, ukuba ungatyelela kwelinye ilizwe, usenokufumanisa ukuba igama lakho livakala ngendlela eyahlukileyo xa libizwa ngabantu abathetha olunye ulwimi. Ngoko, ukungaqiniseki ngendlela elalibizwa ngayo igama likaThixo mandulo, akusosizathu sokuba singalisebenzisi.
Isizathu sesibini sokuba lisuswe igama likaThixo eBhayibhileni sibandakanya isithethe samaYuda ekukudala sikho. Inkoliso yawo ikholelwa ukuba igama likaThixo lifanele lingabizwa. Kubonakala ukuba le nkolelo isekelwe ekuwuqondeni kwawo phosakeleyo umthetho weBhayibhile othi: “Uze ungaliphathi njengelingento yanto igama likaYehova uThixo wakho, kuba uYehova akayi kungamohlwayi oliphatha njengelingento yanto igama lakhe.”—Eksodus 20:7.
Lo mthetho uyakwalela ukusetyenziswa kakubi kwegama likaThixo. Kodwa ngaba uyakwalela ukusetyenziswa kwelo gama ngentlonelo? Akunjalo. Ababhali beBhayibhile yesiHebhere (“iTestamente Endala”) babengamadoda athembekileyo awayephila ngokuvisisana noMthetho uThixo awawunika amaSirayeli amandulo. Ukanti, balisebenzisa kaninzi igama likaThixo. Ngokomzekelo, baliquka kwiingoma ezininzi zokumdumisa ezaziculwa zizihlwele zabanquli. UYehova uThixo wada wabayalela abanquli bakhe ukuba babize egameni lakhe, yaye abo bathembekileyo bakwenza oko. (Yoweli 2:32; IZenzo 2:21) Ngenxa yoko, amaKristu namhlanje alisebenzisa ngentlonelo igama likaThixo, njengoko noYesu wenzayo.—Yohane 17:26.
Abaguquleli beBhayibhile benza impazamo enkulu ngokulisusa kwabo igama likaThixo baze basebenzise izibizo endaweni yalo. Ngaloo ndlela, balenza lingaziwa igama likaThixo yaye abonakale ekude kuthi, nangona iBhayibhile ibongoza abantu ukuba bahlakulele “ukusondelelana noYehova.” (INdumiso 25:14) Khawucinge nje ngomhlobo wakho omkhulu. Ubuya kusondela kangakanani kuye ukuba ubungalazi igama lakhe? Ngokufanayo, xa abantu bengalazi igama likaThixo, elinguYehova, banokusondela njani kuye? Ngaphezu koko, xa abantu bengalisebenzisi igama likaThixo, abanakuyazi intsingiselo yalo emangalisayo. Yiyiphi loo ntsingiselo?
UThixo wayichaza ngokwakhe intsingiselo yegama lakhe kumkhonzi wakhe othembekileyo uMoses. Xa uMoses wabuza ngegama likaThixo, uYehova wamphendula wathi: “Ndinguye lowo ndiya kuzingqina ndinguye.” (Eksodus 3:14) Inguqulelo kaRotherham iwaguqulela ngolu hlobo la mazwi: “Ndiyiloo nto ndinqwenela ukuba yiyo.” Ngoko uYehova unokuba yiyo nantoni na amele abe yiyo ukuze kuzaliseke iinjongo zakhe.
Masithi ubukwazi ukuba yiyo nantoni na ofuna ukuba yiyo. Ubuya kubenzela ntoni abahlobo bakho? Xa omnye wabo egula kakhulu, ubunokuba ngugqirha olichule uze umnyange. Xa omnye elahlekelwa yimali, ubunokuba sisityebi uze umhlangule kuloo meko. Noko ke, inyaniso ikukuba, akunakukwazi ukuba yinto yonke. Sonke sinamandla alinganiselweyo. Njengoko ufundisisa iBhayibhile, uza kumangaliswa kukubona indlela uYehova aba yiyo nantoni na amele abe yiyo ukuze azalisekise izithembiso zakhe. Yaye uyakuvuyela ukusebenzisa amandla akhe ukuze ancede abo bamthandayo. (2 Kronike 16:9) Le nkalo intle kangaka yobuntu bukaYehova iyasitheka kwabo bangalaziyo igama lakhe.
Ngokucacileyo, igama elithi Yehova limele lifakwe eBhayibhileni. Ukwazi intsingiselo yalo nokulisebenzisa ngokukhululekileyo ekunquleni kwethu, kuya kusinceda ukuba sisondele ngakumbi kuBawo wethu wasezulwini, uYehova. *
^ isiqe. 3 Ukuze ufumane inkcazelo engakumbi ngegama likaThixo, intsingiselo yalo, nezizathu zokuba lifanele lisetyenziswe elunqulweni, bona incwadana enemifanekiso ethi Igama LikaThixo Eliya Kuhlala Likho Ngonaphakade, epapashwe ngamaNgqina kaYehova.
Funda Okungakumbi
Ngaba UThixo Unalo Igama?
UThixo unezibizo ezininzi, ezinye zazo nguSomandla, uMdali nesithi Nkosi. Kodwa igama likaThixo lisetyenziswa ngaphezu kwezihlandlo eziyi-7 000 eBhayibhileni.


text:
Ubuncwane Obebufihliwe Kangangeenkulungwane
Umphengululi ucinga ukuba uyaphupha. Uqwalasela esi siqwenga sombhalo wamandulo. Indlela esibhalwe ngayo kunye nolwimi esibhalwe ngalo zimenza aqiniseke ukuba siyinxalenye yeyona nguqulelo yeBhayibhile indala yolwimi lwaseGeorgia!
ESI siqwenga sombhalo safunyanwa ngasekupheleni kukaDisemba 1922, xa umphengululi waseGeorgia uIvané Javakhishvili wayephanda ngemvelaphi yoonobumba bolwimi lwesiGeorgia. Wafumana ikopi yeJerusalem Talmud. Njengoko wayeyihlola waphawula ukuba phantsi kombhalo wesiHebhere kwakukho oonobumba besiGeorgia nangona babengasacaci kakuhle. *
Umbhalo owawungaphantsi kwale Talmud wawuyikopi yenxalenye yencwadi yeBhayibhile kaYeremiya yaye wabhalwa ngenkulungwane yesihlanu yeXesha Eliqhelekileyo. Ngaphambi kokuba kufunyanwe lo msongo, eyona misongo yeBhayibhile yesiGeorgia eyayisaziwa yayiyeyenkulungwane yesithoba yeXesha Eliqhelekileyo. Kungekudala emva koko kwafunyanwa nezinye iinxalenye zeencwadi zeBhayibhile ezazibhalwe ngenkulungwane yesihlanu yeXesha Eliqhelekileyo okanye ngaphambili. Khawufan’ ucinge indlela ekufanele ukuba kuchulumancisa ngayo ukufumana iinxalenye zeBhayibhile ezabhalwa kumakhulu ambalwa eminyaka emva kwexesha likaYesu nabapostile bakhe!
Zaziguqulelwe ngubani ezi nxalenye zeBhayibhile? Ngaba zaziguqulelwe ngumntu omnye okanye liqela labaguquleli abazinikeleyo? Okwangoku, ayikafunyanwa impendulo echanileyo. Sekunjalo, kuyacaca ukuba iBhayibhile okanye iinxalenye zayo zazisele ziguqulelwe ngesiGeorgia nangenkulungwane yesine yaye iLizwi likaThixo lalisele likho okanye lifundwa ngabantu baseGeorgia ngolwimi lwabo lweenkobe kwangelo xesha.
Ibali elibonisa indlela ababezazi ngayo iZibhalo abantu baseGeorgia libhalwe kwincwadi ethi The Martyrdom of St. Shushanik the Queen, ekusenokwenzeka ukuba yabhalwa ngasekupheleni kwenkulungwane yesihlanu. Xa ebalisa ngokubulawa kwale kumkanikazi, umbhali ucaphula iiNdumiso, iiNcwadi zeVangeli kunye nezinye iinxalenye zeBhayibhile. Kwakhona, uthi umyeni kaShushanik uVarsken owayengumlawuli woBukumkani baseGeorgia iKartli, wabulahla “ubuKristu,” waguqukela kunqulo ekuthiwa yiPersian Zoroastrianism waza wanyanzela nomfazi wakhe ukuba azek’ emzekweni, kuba wayefuna ukuzithandisa kumagosa asePersi. Le ncwadi ithi ukumkanikazi wala ukulahla iinkolelo zakhe yaye wathuthuzelwa ziZibhalo xa wayeza kubulawa.
Kuyabonakala ukuba ukususela kwinkulungwane yesihlanu abantu abazange bayeke ukuguqulela nokukhuphela iBhayibhile ngolwimi lwesiGeorgia. Ukufunyanwa kwemibhalo-ngqangi yeBhayibhile yesiGeorgia kungqina ukuba abakhupheli nabaguquleli basebenza nzima. Makhe sithethe ngezinto ezimbini eziyinxalenye emangalisayo yalo msebenzi—ukuguqulela nokuprinta iBhayibhile.
UKWANDA KOKUGUQULELWA KWEBHAYIBHILE
UGiorgi Mtatsmindeli owayengumshumayeli waseGeorgia ngenkulungwane ye-11 wathi: “Mna Giorgi, ndiye ndasebenza nzima ndiguqulela le ncwadi yeeNdumiso ndiyisusa kwisiGrike ndiyisa kwisiGeorgia.” Kwakutheni ze kufuneke kuguqulelwe iBhayibhile nangona yayisele ikho kangangeenkulungwane inguqulelo yesiGeorgia?
Ngasekuqaleni kwenkulungwane ye-11, yayimbalwa gqitha imibhalo-ngqangi yeBhayibhile yesiGeorgia eyayibhalwe ngesandla neyayisafumaneka. Ezinye iincwadi zeBhayibhile zazilahlekile. Kwakhona, ulwimi lwalutshintshile, ngoko abafundi babengayiqondi ncam imibhalo yamandulo. Nangona bebaninzi abaguquleli abazama ukuguqulela iBhayibhile yesiGeorgia, uGiorgi waba nelona galelo likhulu. Wathelekisa iinguqulelo zesiGeorgia ezazikho ngelo xesha kunye nemibhalo-ngqangi yesiGrike waza waguqulela iinxalenye ezazingekho, ngamanye amaxesha ede aguqulele iincwadi ezipheleleyo. Emini wayesenza imisebenzi yakhe njengomphathi wekhaya loonongendi nabashumayeli. Ebusuku wayeguqulela iBhayibhile.
UEphrem Mtsire owayephila ngexesha elinye noGiorgi wafak’ isandla kumsebenzi omhle owawusele wenziwe nguGiorgi. Waqulunqa incwadi eyayiza kunceda abaguquleli bawenze kakuhle umsebenzi wabo. Yayinamacebiso aluncedo okuguqulela, njengokuguqulela ngokusuka kolona lwimi lokuqala eyabhalwa ngalo loo ncwadi xa kunokwenzeka, nokuqiniseka ukuba kuguqulelwa ngokuchanileyo kodwa ngendlela eqondakala lula. Waphinda wafundisa abaguquleli besiGeorgia ukufakela imibhalo esemazantsi neembekiselo. UEphrem waziguqulela ngokutsha iincwadi eziliqela zeBhayibhile. Umsebenzi kaGiorgi noEphrem wahlab’ ifolo yomsebenzi wokuguqulela owathi wenziwa kamva.
Kwinkulungwane eyalandelayo, ukwenziwa kweencwadi kwathath’ unyawo eGeorgia. Kwasekwa izikolo kwidolophu yaseGelati naseIkalto. Abaphengululi abaninzi bakholelwa ukuba inguqulelo ekuthiwa yiGelati Bible egcinwe kwindawo egcina imibhalo-ngqangi eGeorgia, yinguqulelo entsha yeBhayibhile neyenziwa ngomnye wabafundi bakaGelati okanye uIkalto.
Oku kuguqulelwa kweeBhayibhile kube naliphi ifuthe kubantu baseGeorgia? Ngenkulungwane ye-12 imbongi yaseGeorgia uShota Rustaveli wabhala umbongo ekuthiwa yiVepkhis-tqaosani (Ijoni Elambethe Isikhumba Sehlosi), obusoloko uthandwa kakhulu kangangeenkulungwane kangangokuba ude ubizwe ngokuba yiBhayibhile yesibini yabantu baseGeorgia. Umphengululi waseGeorgia uK. Kekelidze uthi, “ezinye izimvo zale mbongi ziyavisisana noko kuthethwa zizicatshulwa eziliqela zeBhayibhile,” enoba le mbongi yacaphula okanye ayizange icaphule ngqo eBhayibhileni. Nangona lo mbongo uzibaxa izinto, uthetha kakhulu nangezinto ezifana nobuhlobo bokwenene, ukuba nobubele, ukuhlonipha abafazi nokubathanda ngokusuka entliziyweni abantu ongabaziyo. Ezi kunye nezinye iimfundiso zeBhayibhile zaba nefuthe kwindlela yokucinga yabantu baseGeorgia kangangeenkulungwane yaye ziseyimikhomba-ndlela yokuziphatha kwabo.
INDLU YASEBUKHOSINI IWUTHATHELA KUYO UMSEBENZI WOKUPRINTA IBHAYIBHILE
Ekupheleni kwenkulungwane ye-17, indlu yobukhosi baseGeorgia yayifuna kuprintwe iBhayibhile. Ngenxa yoko, uKumkani uVakhtang VI wakha indawo yokuprinta kwidolophu yaseTbilisi eyayilikomkhulu. Noko ke, abazange bakwazi ukuyiprinta ngoko nangoko iBhayibhile kuba yayingacacanga kakuhle. Kwakungathi iBhayibhile yesiGeorgia iphinde yafihlwa kwakhona. Kaloku yimibhalo-ngqangi engaphelelanga kuphela yeenxalenye ezithile eyayikho ngelo xesha yaye yayibhalwe ngolwimi lwamandulo olwalungaqondakali kakuhle. Kwathunywa uSulkhan-Saba Orbeliani owayeyingcali yolwimi ukuba afunde aze alungise iBhayibhile yolu lwimi.
UOrbeliani waziphosa nofele kulo msebenzi. Ekubeni wayesazi iilwimi eziliqela kuquka isiGrike nesiLatin, wakwazi ukufunda iincwadi eziliqela ukongezelela kwimibhalo-ngqangi yesiGeorgia eyayikho ngelo xesha. Noko ke, ukufuna kwakhe inyaniso epheleleyo akuzange kuthandwe yiCawa yobuOthodoki baseGeorgia. Abefundisi bamtyhola ngelithi ungcatsha icawa ibe bafaka ukumkani umoya wezikhova ukuze amyekise kumsebenzi wakhe. Ngokutsho kweminye imithombo yaseGeorgia, kwibhunga lecawa elithile abefundisi banyanzela uOrbeliani ukuba atshise iBhayibhile awayechithe iminyaka esebenza kuyo.
Okumangalisayo kukuba ekuphela kwekopi ekhoyo yoMbhalo-ngqangi weMtskheta okwabizwa nangokuba yiSaba’s Bible, inamagqabaza abhalwe ngesandla sikaOrbeliani. Noko ke, abanye abavumi ukuba le yiBhayibhile ababengayifuni abefundisi. Yinkcazelo esekugqibeleni kuphela ekuthiwa yabhalwa nguye ngokuqinisekileyo.
Nangona kwakukho amahla-ndinyuka, amanye amalungu endlu yasebukhosi ayefuna ukuprintwa kweBhayibhile kuqhubeke. Phakathi kowe-1705 nowe-1711 kwaprintwa iinxalenye ezithile zeBhayibhile. Ngenxa yemigudu yeeNkosana zaseGeorgia uBakari noVakhushti, iBhayibhile epheleleyo yada yaprintwa ngowe-1743. Ekugqibeleni yada yafumaneka!
^ isiqe. 3 Mandulo, zazinqabile yaye zibiza imali eninzi izinto zokubhala. Ngoko abantu babedla ngokubhala kumsongo baze bayicime loo nto xa bengasayidingi ukuze bakwazi ukubhala ezinye izinto kuloo msongo. Le nkqubo ibizwa ngegama lesiGrike elithetha ukuthi “ukubhala ucima.”
Funda Okungakumbi
Ngaba UThixo Unalo Igama?
UThixo unezibizo ezininzi, ezinye zazo nguSomandla, uMdali nesithi Nkosi. Kodwa igama likaThixo lisetyenziswa ngaphezu kwezihlandlo eziyi-7 000 eBhayibhileni.
Ngaba INguqulelo Yehlabathi Elitsha Ichanile?
Kutheni iNguqulelo Yehlabathi Elitsha yahluke kangaka kwezinye iiBhayibhile?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 Wahlabela mgama uYehova ethetha kuMoses, esithi:
2 “Thetha koonyana bakaSirayeli, uthi kubo, ‘Imithendeleko kaYehova yamaxesha amisiweyo+ enifanele niyibhengeze+ iziindibano ezingcwele. Yiyo le imithendeleko yam yamaxesha amisiweyo:
3 “‘Nosebenza iintsuku ezintandathu, kodwa ngosuku lwesixhenxe yisabatha yophumlo olupheleleyo,+ indibano engcwele. Nize ningenzi naluphi na uhlobo lomsebenzi ngalo. Yoba yisabatha kaYehova kwiindawo zonke enihlala kuzo.+
4 “‘Yiyo le imithendeleko kaYehova yamaxesha amisiweyo,+ iindibano ezingcwele,+ enifanele nizibhengeze ngamaxesha azo amisiweyo:+
5 Ngenyanga yokuqala, ngosuku lweshumi elinesine enyangeni+ leyo, phakathi kweengokuhlwa ezimbini, yoba yipasika+ kaYehova.
6 “‘Ngosuku lweshumi elinesihlanu enyangeni leyo yoba ngumthendeleko kaYehova wamaqebengwana angenagwele.+ Kangangeentsuku ezisixhenxe nodla amaqebengwana angenagwele.+
7 Ngosuku lokuqala noba nendibano engcwele.+ Nize ningenzi naluphi na uhlobo lomsebenzi onzima.
8 Kunoko nimele nisondeze umnikelo wasemlilweni kuYehova iintsuku ezisixhenxe. Ngosuku lwesixhenxe yoba yindibano engcwele. Nize ningenzi naluphi na uhlobo lomsebenzi onzima.’”
9 Waqhubeka uYehova ethetha kuMoses, esithi:
10 “Thetha koonyana bakaSirayeli, uthi kubo, ‘Xa nithe ekugqibeleni nafika kulo ilizwe endininika lona, navuna isivuno salo, nimele nizise kumbingeleli isithungu sentlahlela+ yesivuno senu.
11 Umele asitshangatshangise+ isithungu eso phambi koYehova ukuze sinikholekise. Wositshangatshangisa nangosuku lwasemva kwesabatha.
12 Yaye ngawo lo mhla wokutshangatshangiswa kwesithungu nize ninikele ngetakane legusha eliyinkunzi eliphilileyo, elimnyaka mnye, libe ngumnikelo otshiswayo kuYehova;
13 nomnikelo wokudla okuziinkozo ozizahlulo ezibini zesishumi se-efa zomgubo ocolekileyo ogalelwe ioli, ube ngumnikelo wasemlilweni kuYehova, ivumba elithozamisayo; nomnikelo othululwayo osisahlulo sesine sehin yewayini.
14 Nize ningadli sonka nalukhozo lugcadiweyo nalukhozo lutsha+ de kube lolu suku kanye, lokuzisa kwenu umnikelo kaThixo wenu. Yoba ngummiselo wenu ke lowo ezizukulwaneni zenu kwiindawo zonke enihlala kuzo kude kuse kwixesha elingenammiselo.
15 “‘Nize nizibalele iisabatha ezisixhenxe,+ ezipheleleyo, nithabathela kusuku lwasemva kwesabatha, ngomhla wokuzisa kwenu isithungu somnikelo otshangatshangiswayo.
16 Nifanele nibale iintsuku ezingamashumi amahlanu,+ ukusa kusuku lwasemva kwesabatha yesixhenxe, yaye nimele nisondeze umnikelo wokudla okuziinkozo ezintsha+ kuYehova.
17 Nize nizise izonka ezibini+ zomnikelo otshangatshangiswayo ezivela kwiindawo enihlala kuzo. Zifanele zibe zezezahlulo ezibini zesishumi se-efa yomgubo ocolekileyo. Ziya kubhakwa zinegwele,+ zibe yintlahlela kuYehova.+
18 Ndawonye nezonka ezo nize nisondeze iinkunzi zeemvana eziphilileyo zibe sixhenxe,+ ezinonyaka ubudala, nethole lenkomo eliyinkunzi libe linye neenkunzi zeegusha zibe mbini. Ziya kuba ngumnikelo otshiswayo kuYehova ndawonye neminikelo yazo yokudla okuziinkozo neminikelo yazo ethululwayo, eya kuba ngumnikelo wasemlilweni, olivumba elithozamisayo kuYehova.
19 Nize ninikele netakane lebhokhwe libe linye,+ libe ngumnikelo wesono, neenkunzi ezimbini zeemvana, ezinonyaka ubudala, zibe ngumbingelelo wobudlelane.+
20 Wozitshangatshangisa+ umbingeleli ndawonye nezonka eziziintlahlela, zibe ngumnikelo otshangatshangiswayo phambi koYehova, zona neenkunzi ezo zimbini zemvana. Zoba yinto engcwele kuYehova, zibe zezombingeleli.+
21 Nimele nenze isibhengezo+ ngalo lona olu suku; nibe nendibano engcwele. Nize ningenzi naluphi na uhlobo lomsebenzi onzima. Ngummiselo wenu lowo ezizukulwaneni zenu kwiindawo zonke enihlala kuzo kude kuse kwixesha elingenammiselo.
22 “‘Ekuvuneni kwenu isivuno selizwe lenu, uze ungavuni ngokupheleleyo ekupheleni kwentsimi yakho, yaye ungayibhikici intsimi yakho.+ Ufanele ushiyele oxhwalekileyo+ nomphambukeli.+ NdinguYehova uThixo wakho.’”
23 Wahlabela mgama uYehova ethetha kuMoses, esithi:
24 “Thetha koonyana bakaSirayeli, uthi, ‘Ngenyanga yesixhenxe,+ ngolokuqala enyangeni leyo, noba nophumlo olupheleleyo, isikhumbuzo sesandi sexilongo,+ indibano engcwele.+
25 Nize ningenzi naluphi na uhlobo lomsebenzi onzima, yaye nimele nisondeze umnikelo wasemlilweni kuYehova.’”
26 Wathetha uYehova ngokubhekele phaya kuMoses, esithi:
27 “Noko ke, ngolweshumi kule nyanga yesixhenxe yoba lusuku locamagushelo.+ Noba nendibano engcwele, yaye nimele niyixhwalekise imiphefumlo yenu+ nize nisondeze umnikelo+ wasemlilweni kuYehova.
28 Nize ningenzi naluphi na uhlobo lomsebenzi ngalo olu suku, kuba lusuku locamagushelo, lokunicamagushela+ phambi koYehova uThixo wenu;
29 kuba wonke umphefumlo osukuba ungazixhwalekisi ngalo olu suku wonqunyulwa phakathi kwabantu bakowawo.+
30 Nawuphi na umphefumlo owenza naluphi na uhlobo lomsebenzi ngalo olu suku, ndowutshabalalisa loo mphefumlo phakathi kwabantu bakowawo.+
31 Nize ningenzi naluphi na uhlobo lomsebenzi.+ Ngummiselo wenu lowo ezizukulwaneni zenu kwiindawo zonke enihlala kuzo kude kuse kwixesha elingenammiselo.
32 Yisabatha yophumlo olupheleleyo kuni,+ yaye nimele niyixhwalekise+ imiphefumlo yenu ngolwesithoba enyangeni leyo, ngokuhlwa. Noyigcina isabatha leyo kususela ngokuhlwa kude kube ngokuhlwa.”
33 Waqhubeka uYehova ethetha kuMoses, esithi:
34 “Thetha koonyana bakaSirayeli, uthi, ‘Ngosuku lweshumi elinesihlanu kule nyanga yesixhenxe yoba ngumthendeleko weminquba weentsuku ezisixhenxe kuYehova.+
35 Ngosuku lokuqala yindibano engcwele. Nize ningenzi naluphi na uhlobo lomsebenzi onzima.
36 Kangangeentsuku ezisixhenxe nosondeza umnikelo wasemlilweni kuYehova. Ngosuku lwesibhozo nifanele nibe nendibano engcwele,+ yaye nimele nisondeze umnikelo wasemlilweni kuYehova. Yoba yindibano engcwele. Nize ningenzi naluphi na uhlobo lomsebenzi onzima.
37 “‘Yiyo leyo imithendeleko kaYehova yamaxesha amisiweyo+ enifanele niyibhengeze njengeendibano ezingcwele,+ zokusondeza umnikelo wasemlilweni+ kuYehova: umnikelo otshiswayo+ nomnikelo wokudla okuziinkozo+ wombingelelo neminikelo ethululwayo+ ngokocwangciso lwemihla yayo,
38 ngaphandle kweesabatha zikaYehova+ nangaphandle kwezipho zenu+ nangaphandle kweminikelo yenu yonke yesibhambathiso+ nangaphandle kweminikelo yenu yonke yokuzithandela,+ enifanele niyinikele kuYehova.
39 Kodwa ke, ngosuku lweshumi elinesihlanu enyangeni yesixhenxe, nakuba niyihlanganisile imveliso yelizwe, nize nibhiyozele umthendeleko+ kaYehova iintsuku ezisixhenxe.+ Ngosuku lokuqala luphumlo olupheleleyo nangosuku lwesibhozo luphumlo olupheleleyo.+
40 Nize nizithabathele ngosuku lokuqala iziqhamo zemithi emihle,+ amagqabi emithi yesundu namasebe emithi eshinyeneyo nemingcunube yasentlanjeni, nibe nemihlali+ phambi koYehova uThixo wenu iintsuku ezisixhenxe.
41 Lo mthendeleko nowubhiyozela uYehova iintsuku ezisixhenxe ngonyaka.+ Lowo woba ngummiselo wenu ezizukulwaneni zenu kuse kwixesha elingenammiselo, nowubhiyozela ngenyanga yesixhenxe.
42 Nohlala eminqubeni iintsuku ezisixhenxe.+ Yonke inzalelwane yakwaSirayeli yohlala eminqubeni,+
43 ukuze zazi izizukulwana zenu+ ukuba ndabahlalisa oonyana bakaSirayeli eminqubeni ekubakhupheni kwam ezweni laseYiputa.+ NdinguYehova uThixo wenu.’”
44 Wabaxelela ke uMoses oonyana bakaSirayeli ngale mithendeleko+ kaYehova yamaxesha amisiweyo.
Yithumele
Yithumele
Levitikus 23
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=3&Chapter=23&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D23%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Inqaku Elingumxholo
Ucinga Ngokuzibulala?
XA UBUNOKUDIBANA noDiana, * ubuya kufumanisa ukuba yintombi ekrelekrele, enobuhlobo nethand’ abantu. Nangona ebonakala engumntu owonwabileyo, kodwa ixesh’ elininzi intliziyo yakhe isoloko ilihlwili, kwaye eziva engento yanto. Uthi: “Mihla le ndinqwenela ukuba ngaske ndife. Ndikholelwa ukuba ihlabathi lingabhetele ngaphandle kwam.”
“Kuye kwafunyaniswa ukuba sihlandlo ngasinye kukho umntu ozibulalayo, kukho abayi-200 abakhe bazama ukuzibulala nabanye abayi-400 abakhe bacinga ngako.”—ITHE GAZETTE, yaseMONTREAL, eKHANADA.
UDiana uthi akasoze azibulale. Kodwa maxa wambi akasiboni isizathu sokuba aphile. Uthi: “Eyona nto ndiyinqwenelayo kukufa ngengozi. Ukufa ndikujonga njemhlobo kunokuba kube lutshaba.”
Baninzi abantu abafana noDiana, ibe abanye kubo baye bazama ukuzibulala. Noxa kunjalo, iingcali zithi uninzi lwabantu abazama ukuzibulala abafuni kufa; sukuba nje befuna ukuphelisa intlungu. Ngamany’ amazwi, bakholelwa ukuba banesizathu sokufa; kodwa eyona nto bayifunayo sisizathu sokuphila.
Kutheni bemele baphile? Funda ngezizathu ezithathu zokuqhubeka siphila.
^ isiqe. 3 Igama litshintshiwe.


text:
JUNI 11, 2015
EAZERBAIJAN
AmaNgqina KaYehova Afuna Kukhululwe Abo Bavalelwe Ngokungekho Semthethweni EAzerbaijan
AmaNgqina kaYehova afuna abasemagunyeni ehlabathini lonke abonise ukuba abavumelani nokuvalelwa ngokungekho semthethweni kukaIrina Zakharchenko noValida Jabrayilova. La mabhinqa mabini ebesentolongweni ukususela ngoFebruwari 17, 2015, xa iNkundla yeNqila yaseSabail yabagwebela ukuba bavalelwe iinyanga ezintathu lingekaxoxwa ityala kuba betyholwa ngokuhambisa ngokungekho semthethweni iincwadi zonqulo. Inkundla isandul’ ukwandisa ixesha lokuvalelwa kwawo ngeenyanga ezimbini.
Amabhinqa Anoxolo Aphathwa Njengezaphuli Mthetho Eziyingozi
NgoDisemba 5, 2014, uNksk. Zakharchenko noNksk. Jabrayilova babencokola nabahlali baseBaku ngeenkolelo zabo ezise Bhayibhileni xa banqandwa ngamapolisa. Amapolisa abakhulula emva kweeyure ezimbalwa, kodwa abacuphi babemane ukubabiza ukuze babancine. NgoFebruwari 17, 2015, abameli beSebe Lezokhuseleko Lwelizwe basuka bawancina bucala la mabhinqa bewabeka izityholo zokwaphula umthetho. Ukuze ithethelele ukuvalelwa kwawo lingekaxoxwa ityala, ijaji yathi “ayingozi ekuhlaleni”. Ngoko nangoko, iSebe Lezokhuseleko Lwelizwe lawavalela la mabhinqa kwikhomkhulu lalo, eliboniswe kulo mfanekiso ungentla.
Ukususela ngoko, abameli beSebe Lezokhuseleko Lwelizwe bagqogqa izindlu zawo, bathimba iincwadi zonqulo, iincwadi zokubhala, ilaptop, neselfowuni. Inkundla ikhabe zonke izibheno yaye ayivumi tu ukuba la mabhinqa avalelwe ezindlini zawo endaweni yokuwavalela entolongweni lingekaxoxwa ityala.
Ukuxhalabela Kakhulu Impilo Nentlalo-Ntle
Amagqwetha, intsapho, nezihlobo zixhalabele impilo nentlalo-ntle yala mabhinqa mabini, kuba bayaqonda ukuba iya isibambi. UNksk. Zakharchenko uneminyaka eyi-55. Oogqirha bathi uphantse afane nomntu ongakakwaziyo ukuzenzela nto ngenxa yesifo samathambo nengozi awayifumana kumlenze wakhe wasekunene.
Iyaxhalabisa indlela ewakhathaza ngayo la mabhinqa imeko akuyo. ISebe Lezokhuseleko Lwelizwe livumela amagqwetha awo kuphela ukuba awabone. Iintsapho zawo zinokuwathumelela izinto azidingayo njengempahla, amayeza nesepha, kube kanye ngenyanga. Kuba zifuna ukuwakhuthaza, iintsapho zizame ukuwathumelela iBhayibhile, kodwa iSebe Lezokhuseleko Lwelizwe alizivumeli.
Ngaba IAzerbaijan Iza Kubonisa Ukuba Iyazamkela Zonke Iinqulo?
Liphanda ngoNksk. Zakharchenko nangoNksk. Jabrayilova, iSebe Lezokhuseleko Lwelizwe liye labiza laza lancina amaNgqina ayi-20 laza lagqogqa imizi esenokuba lishumi. Ngaphezu koko, abameli abasemthethweni beli sebe, abameli beKomiti Karhulumente Esebenzisana Nemibutho Yonqulo namapolisa agqogqa iHolo yoBukumkani apho la mabhinqa akhonza khona.
Ekubeni abasemagunyeni eAzerbaijan beshiye amaNgqina kaYehova engenayo enye indlela, aye afaka isicelo kwiOfisi yeKomishinala Ephezulu Yamalungelo Abantu aza aqhagamshelana nemibutho eliqela ehlabathini eyazisa ngokubanjwa ngokungekho semthethweni nangokuphathwa kakubi kukaNksk Zakharchenko noNksk Jabrayilova. IAzerbaijan yenze izivumelwano nehlabathi ukuba ithethelele amalungelo abantu neenkululeko ezisiseko yaye iyazincoma ngokuba lilizwe elamkela zonke iinqulo.
Ngokuzithoba okukhulu amaNgqina kaYehova acela urhulumente waseAzerbaijan ukuba enze ngokwezivumelwano zakhe zokuhlonela amalungelo abantu aze avumele amaNgqina ukuba akhonze ngoxolo. Amcela ukuba akhulule la mabhinqa angenatyala ngokukhawuleza.


text:
OKO KUFUNDISWA YIBHAYIBHILE
Ubuhlanga
Ziphuma phi iintlanga?
“UAdam walibiza igama lomfazi wakhe ngokuthi nguEva, ngenxa yokuba wayeza kuba ngunina wabo bonke abaphilayo.” —Genesis 3:20.
OKUTHETHWA ZIINGCALI
Umbutho iUnited Nations Educational, Scientific and Cultural Organization (UNESCO) uthi: “Bonke abantu bayafana yaye bavela kukhokho omnye.”—IDeclaration on Race and Racial Prejudice, ka-1978.
OKUFUNDISWA YIBHAYIBHILE
UThixo wadala abantu ababini, uAdam noEva waza wathi kubo: “Qhamani, nande, niwuzalise umhlaba nize niwoyise.” (Genesis 1:28) Ngoko uAdam noEva baba ngabazali babo bonke abantu. Kamva, xa umkhukula watshayela phantse yonke into esemhlabeni, kwasinda abantu abasibhozo—uNowa nomfazi wakhe kunye noonyana bakhe abathathu nabafazi babo. IBhayibhile ifundisa ukuba sonke siphuma koonyana bakaNowa.—Genesis 9:18, 19.
Ngaba lukho uhlanga olubhetele kunolunye?
“[UThixo] wazenza ngokuphuma kumntu omnye zonke iintlanga zabantu, ukuba zihlale phezu komhlaba uphela.” —IZenzo 17:26.
OKUTHETHWA NGABANYE
Ngeminyaka yee-1900, iingcinga zabantu abaninzi zaphenjelelwa bubuhlanga. Ngokomzekelo, amaNazi ayekholelwa ukuba kukho ubungqina bebhayoloji bokuba uhlanga lwawo lubhetele kunezinye iintlanga. Kanti yona iUNESCO ecatshulwe ngaphambilana, ikholelwa ukuba “zonke iintlanga ziyalingana yaye zivela kukhokho omnye.”
OKUFUNDISWA YIBHAYIBHILE
IZenzo 10:34, 35 zithi: “UThixo akakhethi buso, kodwa kwiintlanga zonke umntu omoyikayo aze asebenze ubulungisa wamkelekile kuye.” Ngenxa yesi sizathu, alukho uhlanga olubhetele kunolunye.
UYesu wamisela indlela amaKristu amele ajongane ngayo xa wathi kubalandeli bakhe: “Nonke nina ningabazalwana.” (Mateyu 23:8) Wathandazela ukuba abalandeli bakhe “babe banye,” bangahlukani okanye bacalulane ngokobuhlanga.—Yohane 17:20-23; 1 Korinte 1:10.
Ngaba buya kuze buphele ubuhlanga?
“Kuya kuthi ke ekupheleni kwemihla intaba yendlu kaYehova imiselwe ngokuqinileyo . . . , kwaye ziya kuba ngumsinga ukuya kuyo zonke iintlanga.” —Isaya 2:2.
OKUCINGWA NGABANYE
Ukugxeleshelana kwabantu beentlanga ezahlukeneyo kwenza abanye kumazwe amaninzi bayithandabuze into yokuba kukho inkqubela esiyenzileyo ekulweni nobuhlanga. Abanye bathi soze iintlanga zilingane.
OKUFUNDISWA YIBHAYIBHILE
UThixo akasoze abunyamezele ngonaphakade ubuhlanga. Kunoko, kuBukumkani bakhe abantu ‘abaphuma kuzo zonke iintlanga nezizwe nezizwana neelwimi’ baya kuthandana baze bamkhonze ngokumanyeneyo. (ISityhilelo 7:9) Obu Bukumkani bukaThixo abukho sentliziyweni. Kunoko, bungurhulumente kaThixo oza kuzisa utshintsho olukhulu emhlabeni, ukuze abantu baphile kuwo ngaphandle kokucalulana ngokobuhlanga. *
^ isiqe. 15 Ukuze ufumane ulwazi olungakumbi, funda isahluko 3 sencwadi ethi Yintoni Ngokwenene Efundiswa YiBhayibhile? epapashwe ngamaNgqina kaYehova.
Funda Okungakumbi
Luza Kuphela Nini Ucalucalulo Emhlabeni?
Imizekelo yokoqobo ibonisa indlela iBhayibhile ebanceda ngayo abantu beyeke ukuba nocalucalulo. Luya kupheliswa nini ngokupheleleyo?


text:
Fundisa Abantwana Bakho
Imfihlelo Onokuyixelela Abanye
NGABA wakha waxelelwa imfihlelo?— * Ikhona endifuna ukukuxelela yona. EBhayibhileni ibizwa ngokuba ‘yimfihlelo engcwele ebekungathethwa ngayo kangangamaxesha ahlala ehleli.’ (Roma 16:25) Ekuqaleni yayinguThixo kuphela owayeyazi ‘imfihlelo engcwele.’ Makhe sibone ukuba wayityhila njani uThixo imfihlelo engcwele ukuze yaziwe ngabantu abaninzi.
Okokuqala ngaba uyazi ukuba lithetha ntoni igama elithi “ngcwele”?— Lithetha ukucoceka okanye into ekhetheke kakhulu. Le mfihlelo kuthiwa yimfihlelo engcwele kuba ivela kuThixo, ongcwele. Ucinga ukuba ngoobani ababefuna ukwazi le mfihlelo?— Iingelosi zazikufuna ukuyazi. IBhayibhile ithi: “Kwaneengelosi zinqwenela ukuqondela kwezi zinto.” Zazifuna ukuyazi le mfihlelo ingcwele.—1 Petros 1:12.
Xa uYesu weza emhlabeni, wathetha ngemfihlelo engcwele waze wayicacisa. Waxelela abafundi bakhe ukuba: “Nina niyinikiwe imfihlelo engcwele yobukumkani bukaThixo.” (Marko 4:11) Ngaba uyazi ukuba ithetha ngantoni imfihlelo engcwele?— Ithetha ngoBukumkani bukaThixo, obo uYesu awathi masibuthandazele.—Mateyu 6:9, 10.
Makhe sibone ukuba uBukumkani bukaThixo babuyimfihlelo engcwele njani “kangangamaxesha ahlala ehleli” wada weza emhlabeni uYesu ukuze ayicacise. Emva kokuba uAdam noEva bophule umthetho kaThixo baza bagxothwa kumyezo wase-Eden, abakhonzi bakaThixo baye bazi ukuba uThixo wayeseza kuwenza wonke umhlaba ube yiparadesi. (Genesis 1:26-28; 2:8, 9; Isaya 45:18) Babhala ngolonwabo oluza kunanditshwa ngabantu ngaphantsi koBukumkani bukaThixo.—INdumiso 37:11, 29; Isaya 11:6-9; 25:8; 33:24; 65:21-24.
Ngoku, khawucinge ngoMlawuli woBukumkani bukaThixo. Ngaba uyazi ukuba wakhetha bani uThixo ukuba abe nguMlawuli?— wakhetha uNyana wakhe, uYesu Kristu, “iNkosana Yoxolo.” IBhayibhile ithi: “Ukuphatha njengenkosana kuya kuba segxalabeni lakhe.” (Isaya 9:6, 7) Mna nawe kufuneka singenise “ulwazi oluchanileyo lwemfihlelo engcwele kaThixo, oko kukuthi, uKristu.” (Kolose 2:2) Kufuneka sazi ukuba uThixo wathabatha ubomi bengelosi yokuqala (uNyana ongumoya) awayemdalile waza wafaka ubomi bakhe esibelekweni sikaMariya. Loo nyana, owayeyingelosi enamandla, nguye owathunyelwa emhlabeni nguThixo ukuba abe lidini ukuze sifumane ubomi obungunaphakade.—Mateyu 20:28; Yohane 3:16; 17:3.
Noko ke, sifanele sazi okungakumbi ngale mfihlelo kunokwazi nje kuphela ukuba uThixo ukhethe uYesu ukuba abe nguMlawuli woBukumkani Bakhe. Enye into ngale mfihlelo kukuba kukho amadoda nabafazi abaya kuba kunye noYesu ovusiweyo ezulwini. Baza kulawula noYesu ezulwini.—Efese 1:8-12.
Makhe sifunde amagama abo baza kulawula noYesu ezulwini. UYesu waxelela abapostile bakhe abathembekileyo ukuba uya ezulwini ukuze aye kubalungiselela indawo. (Yohane 14:2, 3) Xa ufunda le mibhalo ilandelayo, uza kubona amagama amadoda nabafazi abambalwa abaza kulawula noYesu kuBukumkani bukaYise.—Mateyu 10:2-4; Marko 15:39-41; Yohane 19:25.
Kwadlula ixesha elide, abantu abaninzi bengazi ukuba baza kuba bangaphi abantu abaza kulawula noYesu ezulwini. Kodwa ngoku siyalazi elo nani. Ngaba wena uyalazi?— IBhayibhile ithi li-144 000. Nalo olu lwazi luyinxalenye yemfihlelo engcwele.—ISityhilelo 14:1, 4.
Ngaba uyavuma ukuba “imfihlelo engcwele yobukumkani bukaThixo” yeyona mfihlelo ingcwele inokwaziwa nguye nabani na?— Ukuba uyavuma, sifanele sifunde yonke into ngayo ukuze sikwazi ukucacisela abanye.
^ isiqe. 3 Ukuba ufunda nomntwana isikhewu senzelwe ukuba unqumame ukuze umntwana aphendule.


text:
Ukuxolela KukaYehova Kuthetha Ntoni Kuwe?
“UYehova, [unguThixo] onenceba nobabalo, ozeka kade umsindo . . . , oxolela isiphoso nokunxaxha nesono.”—EKS. 34:6, 7.
1, 2. (a) UYehova wazingqina enguThixo onjani kuhlanga lakwaSirayeli? (b) Nguwuphi umbuzo oza kuphendulwa kweli nqaku?
NGEMIHLA kaNehemiya, iqela labaLevi lathandaza esidlangalaleni livuma ukuba ookhokho balo “abazange bayiphulaphule” ngokuphindaphindiweyo imiyalelo kaYehova. Noko ke, kangangezihlandlo ezininzi uYehova wazingqina ‘enguThixo oxolelayo, onobabalo nonenceba, ozeka kade umsindo nonobubele bothando obuninzi.’ UYehova waqhubeka ezenzela ububele ezingabafanelanga ezo mbacu zomhla kaNehemiya.—Neh. 9:16, 17.
2 Ngamnye kuthi unokuzibuza, ‘Ukuxolela kukaYehova kuthetha ntoni kum?’ Ukuze siphendule lo mbuzo ubalulekileyo, makhe sihlolisise indlela uThixo awaqhubana ngayo namadoda amabini azibonelayo ukuxolela kukaYehova—ooKumkani ababini, uDavide noManase.
IZONO EZINZULU ZIKADAVIDE
3-5. UDavide wabandakanyeka njani ekwenzeni isono esinzulu?
3 Nangona uDavide wayeyindoda eyoyika uThixo, wenza izono ezinzulu. Ezimbini zazo zaziquka isibini esitshatileyo u-Uriya noBhatshebha. Abantu ababebandakanyekile baba buhlungu ngenxa yemiphumo yezo zono. Sekunjalo, indlela uThixo awamlungisa ngayo uDavide ityhila lukhulu ngokuxolela kukaYehova. Makhe sibone oko kwenzekayo.
4 UDavide wathumela umkhosi wamaSirayeli ukuba uye kungqinga ikomkhulu lama-Amoni, iRabha. Yayikumgama ozikhilomitha ezingama-80 kwimpuma yeYerusalem, ngaphesheya koMlambo iYordan. Ngoxa ekuphahla lebhotwe lakhe eYerusalem, uDavide wabona uBhatshebha—ibhinqa elitshatileyo—lihlamba. Umyeni weli bhinqa wayengekho. UDavide wamkhanuka uBhatshebha kangangokuba wayalela ukuba aziswe kwibhotwe lakhe, waza wakrexeza naye.—2 Sam. 11:1-4.
5 Xa uDavide wafumanisa ukuba uBhatshebha ukhulelwe, wayalela ukuba u-Uriya abuyiselwe eYerusalem ethembe ukuba uza kuba neentlobano zesini nenkosikazi yakhe. Kodwa u-Uriya akazange angene endlwini yakhe—nangona uDavide wayemkhuthaza ukuba enjenjalo. Ngoko, engabonwa ukumkani wabhalela umphathi-mkhosi incwadi esithi makabeke u-Uriya “ngaphambili kolona lunzima uhlaselo edabini” aze amanye amajoni abuy’ umva. U-Uriya wafel’ edabini, kanye njengokuba uDavide wayecebe ngolo hlobo. (2 Sam. 11:12-17) Ukumkani akazange nje akrexeze kodwa wenza esinye isono sokubulala umntu omsulwa.
UKUTSHINTSHA KWESIMO SENGQONDO SIKADAVIDE
6. Wenza ntoni uThixo ngezono ezinzulu zikaDavide, yaye oko kutyhila ntoni ngoYehova?
6 Kakade ke, uYehova wabona yonk’ into eyayenzekile. Akukho nto ifihlakeleyo kuye. (IMize. 15:3) Nangona ukumkani watshata noBhatshebha, “loo nto wayenzayo uDavide yabonakala imbi emehlweni kaYehova.” (2 Sam. 11:27) UThixo wenza ntoni ngezono ezinzulu zikaDavide? Wathumela umprofeti wakhe uNatan kuDavide. Ekubeni enguThixo oxolelayo, uYehova wayenomdla wokubonisa inceba. Kuyasichukumisa ukwazi indlela uYehova azenza ngayo izinto. Akazange amnyanzele uDavide ukuba avume izono zakhe kodwa wathumela uNatan ukuba ambonise indlela ezimbi ngayo izono zakhe. (Funda eyesi-2 kaSamuweli 12:1-4.) Wasingathwa kakuhle ngokwenene lo mba nakuba wawuntununtunu!
7. UDavide wasabela njani kumzekeliso kaNatan?
7 Umzekeliso kaNatan wamvul’ amehlo ukumkani watsho wakubona okusesikweni. Wavutha umsindo kaDavide ngenxa yoko kwenziwa yindoda esisityebi yaye wathi kuNatan: “Ephila nje uYehova, indoda eyenza oku ifanelwe kukufa!” Ukongezelela, uDavide wathi ixhoba lokungabikho kokusesikweni lifanele libuyekezwe ngenxa yoko lilahlekelwe kuko. Kodwa emva koko, uNatan wathetha into ebengayilindelanga. Wathi: “Wena ngokwakho uyiloo ndoda!” Ngenxa yoko wayekwenzile, uDavide waxelelwa ukuba “ikrele” aliyi kumka endlwini yakhe yaye iya kufikelwa yintlekele indlu yakhe. Kwakhona wayeza kuhlaziswa esidlangalaleni ngenxa yezono zakhe. UDavide wabuqonda ubunzulu boko wayekwenzekile yaye ezisola wathi: “Ndonile kuYehova.”—2 Sam. 12:5-14.
UMTHANDAZO KADAVIDE NOKUXOLELA KUKATHIXO
8, 9. INdumiso 51 ityhila ntoni ngoko kwakusentliziyweni kaDavide, yaye isifundisa ntoni ngoYehova?
8 Amazwi engoma eyaqanjwa nguKumkani uDavide emva koko, atyhila ukuzisola kwakhe. INdumiso 51 inezibongozo ezichukumisayo zikaDavide eziya kuYehova yaye ibonisa ngokucacileyo ukuba akazange aphelele nje ekuzivumeni iziphoso zakhe. Waguquka nasezonweni zakhe. Eyona nto uDavide wayeyixhalabele lulwalamano lwakhe noThixo. Wavuma wathi: “Ndone kuwe, kuwe wedwa.” Wambongoza uYehova esithi: “Dala ngaphakathi kum intliziyo esulungekileyo, Thixo, uze ufake ngaphakathi kum umoya omtsha, oqinileyo. . . . Buyisela kum ukugcoba ngosindiso lwakho, yaye ngamana ungandixhasa ngomoya ovumayo.” (INdu. 51:1-4, 7-12) Ngaba uyanyaniseka uze uthethe phandle noYehova ngeempazamo zakho?
9 UYehova akazange amkhusele uDavide kwimiphumo ebuhlungu yezono zakhe. Waqhubeka ejamelana naloo miphumo ubomi bakhe bonke. Noko ke, ngenxa yokuguquka kukaDavide—‘owayenentliziyo eyaphukileyo netyumkileyo’—uYehova wamxolela. (Funda iNdumiso 32:5; INdu. 51:17) UThixo uSomandla uyaziqonda ezona mvakalelo zomntu nezinto ezibangele ukuba one. Kunokuba abavumele ukuba bagwetyelwe ukufa ziijaji ezingabantu ngokoMthetho kaMoses, ngenceba uYehova wangenelela kwimeko kaDavide noBhatshebha. (Lev. 20:10) UThixo wamenza unyana wabo uSolomon waba ngukumkani wakwaSirayeli.—1 Kron. 22:9, 10.
10. (a) UYehova usenokuba wamxolela ngaziphi izizathu uDavide? (b) Ziintoni ezenza uYehova asixolele?
10 Ukubonisa inceba kukaDavide kuSawule, mhlawumbi yenye into eyabangela ukuba uYehova amxolele. (1 Sam. 24:4-7) Njengoko uYesu watshoyo, uYehova usiphatha ngale ndlela sibaphatha ngayo abanye. UYesu wathi: “Musani ukugweba ukuze ningagwetywa; kuba ngogwebo enigweba ngalo, niya kugwetywa kwangalo nani; nomlinganiselo enilinganisela ngawo, baya kunilinganisela kwangawo nani.” (Mat. 7:1, 2) Kuyathuthuzela ukwazi ukuba uYehova uya kuzixolela izono zethu—kuquka nezono ezinzulu njengokukrexeza okanye ukubulala! Uya kukwenza oko ukuba siyaxolela, ukuba siyazivuma izono zethu kuye, naxa sitshintsha kwizinto ezimbi ebesizenza. Xa abantu abonileyo baguquka ngokunyanisekileyo, uYehova ubanika “amaxesha okuhlaziya.”—Funda iZenzo 3:19.
UMANASE WENZA IZONO EZINZULU KODWA WAGUQUKA
11. UKumkani uManase wenza okubi emehlweni kaThixo ngaziphi iindlela?
11 Makhe sihlole enye ingxelo yeZibhalo ebonisa ukukulungela kukaYehova ukuxolela. Kwiminyaka emalunga nama-360 emva kokuba uDavide eqalisile ukulawula, uManase waba ngukumkani wamaYuda. Ulawulo lwakhe lweminyaka engama-55 lwaludume ngobungendawo, yaye izinto ezimasikizi awayezenza zabangela ukuba ohlwaywe nguYehova. Phakathi kwezinye izinto awazenzayo, uManase wamisa izibingelelo zikaBhahali, wanqula “wonke umkhosi wamazulu,” wadlulisa oonyana bakhe emlilweni waza wakhuthaza ukusebenzelana nemimoya. Eneneni, “wenza okubi emehlweni kaYehova ngokomlinganiselo omkhulu.”—2 Kron. 33:1-6.
12. UManase wabuyela njani kuYehova?
12 Ekugqibeleni, uManase wathathwa kwilizwe lakowabo waza waya kuphoswa entolongweni eBhabhiloni. Ngoxa wayelapho kusenokwenzeka ukuba wakhumbula amazwi athethwa nguMoses kuSirayeli athi: “Wakuba sezingxakini ezinkulu, ekuzalisekeni kwawo onke la mazwi ekupheleni kwemihla, uya kwandula ke ubuyele kuYehova uThixo wakho uze uliphulaphule ilizwi lakhe.” (Dut. 4:30) UManase wabuyela kuYehova. Wabuyela njani? “Waqhubeka ezithoba kakhulu” waza “waqhubeka ethandaza” kuThixo (njengoko kuboniswe kwiphepha 21). (2 Kron. 33:12, 13) Ayikho ingxelo enamazwi omthandazo kaManase, kodwa isenokuba ngamazwi afana nalawo kaKumkani uDavide akwiNdumiso 51. Sekunjalo, uManase watshintsha ngokupheleleyo.
13. Kwakutheni ukuze uYehova amxolele uManase?
13 Wasabela njani uYehova kwimithandazo kaManase? “Wasabela kwisibongozo [sikaManase] ibe Yena wakuva ukucela kwakhe ubabalo.” NjengoDavide, uManase wabuqonda ubunzulu bezono zakhe waza waguquka ngokunyanisekileyo. Yiloo nto uThixo wamxolelayo uManase waza wambuyisela njengokumkani eYerusalem. Ngenxa yoko, “wamazi ke uManase uYehova ukuba unguThixo oyinyaniso.” (2 Kron. 33:13) Kuyomeleza ngokwenene ukuba nobungqina obungakumbi bokuba uThixo wethu onenceba uyabaxolela abo baguquka ngokunyanisekileyo!
NGABA UKUXOLELA KUKAYEHOVA AKUSIKELWANGA MDA?
14. Yintoni ebangela ukuba uYehova axolele aboni?
14 Namhlanje, bambalwa phakathi kwabantu bakaThixo abaya kufuna ukuxolelwa izono zabo ezinzulu njengezo zikaDavide noManase. Sekunjalo, isibakala sokuba uYehova waxolela aba kumkani babini sisinceda siqonde ukuba uThixo wethu ukulungele ukuxolela nezono ezinzulu ukuba umntu owonayo uguquka ngokunyanisekileyo.
15. Sazi njani ukuba ukuxolela kukaYehova asiyonto izenzekelayo?
15 Kakade ke, asifanele sigqibe kwelokuba uYehova uxolela bonke abantu izono zabo ngokuzenzekelayo. Ngenxa yoko, makhe sithelekise isimo sengqondo sikaDavide noManase nesabantu abaphambukileyo bakwaSirayeli noYuda. UThixo wathumela uNatan ukuba aye kuthetha noDavide waza wafumana ithuba lokutshintsha. UDavide walamkela elo cebiso. Xa uManase wayesengxakini, waguquka ngokunyanisekileyo. Noko ke, ngokuphindaphindiweyo abemi bakwaSirayeli nakwaYuda abazange baguquke. Ngoko uYehova akazange abaxolele. Kunoko, ngokuphindaphindiweyo wathumela abaprofeti bakhe ukuze babachazele indlela akujonga ngayo ukungathobeli kwabo. (Funda uNehemiya 9:30.) Nasemva kokuba abathinjwa basuka eBhabhiloni babuyela emakhayeni abo, uYehova waqhubeka ethumela abathunywa bakhe abanyanisekileyo, njengombingeleli uEzra nomprofeti uMalaki. Xa abantu babesenza izinto ezivumelana nokuthanda kukaYehova, babesiba nemihlali.—Neh. 12:43-47.
16. (a) Ukungaguquki kohlanga lwakwaSirayeli xa lulonke kwaba nayiphi imiphumo? (b) Liliphi ithuba elivulekele abantu abayinzala kaSirayeli wamandulo?
16 Ukubingelela ngezilwanyana kwamaSirayeli uYehova wakuthabathel’ indawo ngokuthunyelwa kukaYesu emhlabeni nangelungiselelo ledini lentlawulelo. (1 Yoh. 4:9, 10) Ngoxa wayesemhlabeni, uYesu wabonisa imbono kaYise xa wathetha la mazwi achukumisayo: “Yerusalem, Yerusalem, mbulali wabaprofeti nomxulubi wabo bathunyelwa kuyo,—kufuthi kangakanani na ndifuna ukuhlanganisela ndawonye abantwana bakho, ngendlela esithi isikhukukazi sihlanganisele ngayo ndawonye amantshontsho aso phantsi kwamaphiko aso! Kodwa anavuma.” Ngoko uYesu wathi: “Khangelani! Indlu yenu ishiyelwa kuni.” (Mat. 23:37, 38) Uhlanga olunesono nolungaguqukiyo lwathatyathelw’ indawo nguSirayeli wokomoya. (Mat. 21:43; Gal. 6:16) Kodwa kuthekani ngabantu abayinzala yoSirayeli wokoqobo? Ukuze baxolelwe nguYehova kuze kuboniswe inceba kubo, bafanele babe nokholo kuThixo nakwintlawulelo kaYesu Kristu. Kwakhona nabantu abafa bengakhange balifumane ithuba lokuguquka kwizono zabo baya kulifumana xa bevuselwa kumhlaba ocociweyo.—Yoh. 5:28, 29; IZe. 24:15.
IINGENELO ZOKUXOLELWA NGUYEHOVA
17, 18. Sinokuxolelwa njani nguYehova?
17 Sifanele senze ntoni njengoko uYehova ekulungele ukuxolela? Simele senze izinto ngendlela uDavide noManase abazenza ngayo. Sifanele siyazi into yokuba sinesono, siguquke kwizono zethu, simcele ngokunyanisekileyo uYehova ukuba asixolele aze asenze sibe nentliziyo esulungekileyo. (INdu. 51:10) Ukuba senze isono esinzulu, kwakhona simele sicele uncedo kubadala. (Yak. 5:14, 15) Enoba zinjani na iimeko zethu, kuyathuthuzela ukukhumbula ukuba uYehova uyile ndlela wazichaza ngayo kuMoses—“uThixo onenceba nobabalo, ozeka kade umsindo, onobubele bothando obuninzi nenyaniso, ogcinela amawaka ububele bothando, oxolela isiphoso nokunxaxha nesono.” UYehova akatshintshanga.—Eks. 34:6, 7.
18 Ethelekisa izinto, uYehova uthembisa ukulisusa ngokupheleleyo ibala lezono zoSirayeli oguqukileyo, ezo “zingqombela,” azenze mhlophe “njengekhephu.” (Funda uIsaya 1:18.) Ngoko, ukuxolela kukaYehova kuthetha ntoni kuthi? Ukuze sixolelwe ngokupheleleyo izono neziphoso zethu, kufuneka siguquke ngokunyanisekileyo.
19. Inqaku elilandelayo liza kuthetha ngantoni?
19 Njengoko uYehova esixolela, sinokumxelisa njani xa siqhubana nabanye abantu? Sinokukuphepha njani ukungabaxoleli abantu abenze izono ezinzulu baza baguquka ngokunyanisekileyo? Inqaku elilandelayo liza kusinceda sizihlole ukuze sifane noBawo wethu, uYehova, ‘olungileyo nokulungeleyo ukuxolela.’—INdu. 86:5.